hotchpotch/miracl-hf-unified huggingface dataset:
చక్ర నారాయణ్
బాబా తమ భక్తుల కష్టాలు ,కోరికలూ తీర్చడమే గాక వారిని మంచి ప్రవర్తన కలిగి మంచి మార్గంలో జీవించేలా చేసేవారు . అందుకు ప్రజలందరికీ తారతమ్యాలు లేని ప్రేమానుబంధాలు ఏర్పరచడం ఆయన అవతారకార్యంలో ముఖ్యమైన అంశం . అందుకని ఆయన మసీదులో మసీదులో కులమత భేదాలు ,ధనిక -పేద భేదాలు లేవు. శిరిడీలో హిందువులు ,ముస్లిములూ అయిన భక్తులు కలిసి మెలిసి ఉండేలా బాబా ప్రోత్సహించేవారు . శ్రీరామనవమి ,ఉరుసు ఉత్సవము ఒకేరోజున చేసుకోవడము ,కులమత భేదాలు లేకుండా ఆరతులలోను ,చావడి ఉత్సవంలోను పాల్గొనడము ,ఫాతిహా చేయించడము ,ధునికి నైవేద్యమర్పించడమూ భక్తులకు అలవాటు చేశారు . అందువలన పరమత ద్వేషం లేకుండా పరస్పరం గౌరవించు కునేవారు భక్తులు.
ఆ రోజులలో బ్రిటిష్ ప్రభుత్వం మనదేశంలోని స్వాతంత్రోద్యమాన్ని అణచి వేయడానికి ప్రయత్నిస్తూ ఉన్నది . శిరిడీలో హిందూ ముస్లిం భేదం లేకుండా అందరూ కలసిమెలసి ఉంటే తమ అధికారం ఏమైపోతుందో ననే భయం బ్రిటిష్ వారికి కలిగింది . అంతేకాదు ,లోకమాన్య బాలగంగాధర్ తిలక్ వంటి దేశ నాయకులు ఆయనను దర్శించడము ,ఖాపర్దే లాంటి ప్రముఖులు సాయిని సేవించడమూ వారికి మరింత అనుమానం కలిగించింది . అందుకని శిరిడీలో సాయి వద్ద జరిగే కార్యకలాపాలు ,వచ్చి వెళ్ళే భక్తులు ,ఆయనకొచ్చే దక్షిణలు వీటిపై నిఘా ఉంచడానికి తెల్లప్రభుత్వం చక్రనారాయణ్ అనే పోలీసును నియమించింది . అతడు క్రైస్తవుడు . హిందువును గాని ,ముస్లిమును గానీ నియమిస్తే వారు సాయికి భక్తులైపోతారేమోనని భయపడింది ప్రభుత్వం .
బాబాపై నిఘా వేస్తున్న చక్రనారాయణ్ కు ఆయన దివ్యత్వం అర్ధమవ్వసాగింది . అతడు కూడా చివరకు ఆయన భక్తుడై పోయాడు .
చక్రనారాయణ్ ఎంతో అప్రమత్తంగా బాబాను గమనిస్తూ ఉండేవాడు . భక్తులు బాబాను దర్శించి ఆయనకు తాము ఇవ్వదలచు కున్నంత దక్షిణ సమర్పించుకునేవారు . ఆయన తన కొచ్చిన దక్షిణంతా తిరిగి పంచేసేవారు . ఆయన లెక్కపెట్టి ఎవ్వరికీ దక్షిణ యిచ్చేవారు కాదు . అయినా కొంతమందికి ప్రతిరోజూ సరిగ్గా అంతేపైకం ముట్టేది . ఒక్కొక్కసారి బాబాకు వచ్చిన దక్షిణ కంటే ఆయన పంచే దక్షిణ ఎంతో ఎక్కువ ఉండేది . అదెలా సాధ్యమో చక్రనారాయణ్ కు అర్ధం కాలేదు . ఎంత ప్రయత్నించినా ఆయన అదనపు పైకం ఎలా పంచగలుగుతున్నారో తెలుసుకోలేకపోయాడు . అందుకని బాబాకు దివ్యశక్తులున్నాయని తెలుసుకున్నాడు చక్రనారాయణ్ .
బాబా అన్ని మతాలనూ ,వ్యక్తులనూ గౌరవించేవారు . అప్పట్లో ప్రజలకు క్రైస్తవులంటే ఎంతో చులకన భావం ఉండేది . ఒకసారి బాబాతో ఒక భక్తుడు మరొకరి గురించి ,"బాబా అతను క్రైస్తవుడు !!" అన్నాడు . వెంటనే బాబా ,"క్రైస్తవుడయితే నేమి ? అతడు నా తమ్ముడే !" అన్నారు . అన్ని మతాలపట్ల బాబాకు ఉన్న ఉదారత ,ఉన్నతమైన జీవనవిధానము ,వైరాగ్యము ,ధర్మము ,చక్రనారాయణ్ ను ఎంతగానో ఆకర్షించాయి . అతడాయనకు మంచి భక్తుడయ్యాడు . అలాగే జోసెఫ్ అనే మరో క్రైస్తవుడు కూడా బాబాను సేవించేవాడు .
కలిపి వ్రాత
కలిపి వ్రాత లేదా కర్సిన్ అనేది వేగంగా వ్రాయడానికి ఉపయోగించే ఒక రాత. కలిపిరాతను గొలుసుకట్టు వ్రాత, పూసకుట్టు రాత అని కూడా అంటారు. ఈ రాతలో భాష యొక్క చిహ్నాల రాత అతుక్కొని మరియు/లేదా ప్రవహించే పద్ధతిలో ఉంటుంది. ఫార్మల్ గొలుసుకట్టురాత సాధారణంగా కలిపి ఉంటుంది, కాని సాధారణ గొలుసుకట్టురాత అనేది అతుకుల మరియు పెన్ను పైకెత్తి రాయడముల యొక్క కలయిక. ఈ రచనా శైలిని ఇంకా "లూప్డ్" "ఇటాలిక్", లేదా "కనెక్టెడ్" గా కూడా విభజించవచ్చు. ఈ గొలుసుకట్టు పద్ధతి కారణంగా దీనిని మెరుగైన రచనా వేగానికి మరియు అరుదుగా పెన్ను ఎత్తుటకు అనేక వర్ణమాలలతో ఉపయోగిస్తారు. కొన్ని వర్ణమాలలో ఒక పదంలోని అనేక లేదా అన్ని అక్షరాలు అనుసంధానమైవుంటాయి, కొన్నిసార్లు పదం ఒకే క్లిష్టమైన స్ట్రోక్‌తో తయారవుతుంది.
గొలుసుకట్టు రాతను నార్మన్ విజయానికి ముందు ఇంగ్లీష్ లో ఉపయోగించారు. ఆంగ్లో-సాక్సన్ ఛార్టర్స్ సాధారణంగా కలిపిరాతలో ప్రాచీన ఆంగ్లంలో వ్రాయాలనేది ఒక సరిహద్దు నిబంధన. కర్సివ్ చేతిరాత శైలి- సెక్రటరీ హ్యాండ్ అనే చేతిరాత ప్రారంభ 16వ శతాబ్దంలో ఇంగ్లాండ్ లో వ్యక్తిగత ఉత్తరప్రత్యుత్తరాలలో మరియు అధికారిక పత్రాలలో విస్తృతంగా ఉపయోగించారు.
ఓనావ
ఓనావ పేరుతో తెలుగులో వ్యంగ్యచిత్రాలను గీస్తున్న వడ్డి ఓంప్రకాశ్ నారాయణ వృత్తిరీత్యా ఫిలిం జర్నలిస్టు. 
ఆయన హైదరాబాదుకు చెందిన జర్నలిస్టు మరియు తెలుగు రచయిత. ఆయన స్వస్థలం కృష్ణా జిల్లాకు చెందిన మచిలీపట్నం. ఆయన సెప్టెంబరు 8 1966 న జన్మించారు. విజయవాడలో ఎకనామిక్స్ ప్రధానంగా గ్రాడ్యుయేషన్ పూర్తి చేసిన తర్వాత ఉస్మానియా యూనివర్సిటీలో రాజనీతి శాస్త్రంలో ఎం.ఎ. చేశారు. పొట్టి శ్రీరాములు తెలుగు యూనివర్సిటీ నుండీ ఎం.సి.జె. పట్టా పొందారు. కళాశాలలో చదువుతున్న సమయంలోనే కవితలు రాయడం, కార్టూన్లు గీయడం, కథలు రాయడం ప్రారంభించారు. ఇంతవరకూ సుమారు 1000 కార్టూన్లు తెలుగు దిన, వార, మాస పత్రికలలో ప్రచురించబడ్డాయి. సుమారు 60 కథలు వివిధ దిన, వార, మాస పత్రికలలో ప్రచురితమయ్యాయి. ఆయన రెండు దశాబ్దాలుగా సుమారు 600 సినిమాలకు సమీక్షలను "జాగృతి" వార పత్రికలో వ్రాశారు. ఆయన వ్రాసిన కథానికలను తనతో పాటు నలుగురు రచయితలతో కలసి "4 ఇంటు 5" పేరుతో వెలువరించారు. ఆయన తన స్వంత కథల సంపుటిని "మనసు తడి ఆరనీకు" (2013) పేరుతో ప్రచురించారు. 1989వ సంవత్సరంలో జర్నలిస్టుగా జాగృతి వార పత్రికలో కెరీర్ ను ప్రారంభించిన ఓంప్రకాశ్ ఆ తరువాత ముంబై లోని క్యాపిటల్ మార్కెట్ (తెలుగు) పక్షపత్రికలో పనిచేశారు. `సూపర్ హిట్` సినిమా వార పత్రికలో ఓ యేడాది పాటు ఫిల్మ్ రిపోర్టర్ గా పనిచేసిన అనంతరం వార్త దిన పత్రికలో చేరారు. ఆంధ్రజ్యోతి దిన పత్రికలలోనూ ఫిల్మ్ జర్నలిస్టుగా పనిచేశారు. ఆ తర్వాత ఆయన సాక్షి టెలివిజన్ కు సినిమా కరెస్పాండెంట్ గా సేవలనందించారు. ప్రస్తుతం ఎ.బి.యన్. ఆంధ్రజ్యోతి ఛానెల్ లో సీనియర్ కరస్పాండెంట్ గా పనిచేస్తున్నారు. పలు కార్టూన్ల పోటీలో బహుమతులు గెలుచుకున్న ఓనావ... 2018లో 'ఓనావ కార్టూన్లు' పేరుతో ఓ కార్టూన్ సంకలనాన్ని వెలువరించారు. దీనికి ప్రముఖ దర్శకులు త్రివిక్రమ్ శ్రీనివాస్ ఆవిష్కరించారు.
గీతా సుబ్బారావు
గీతా సుబ్బారావు తెలుగు రచయిత మరియు కార్టూనిస్టు.
ఆయన అసలు పేరు "పిళ్ళా సుబ్బారావు". కానీ గీతా సుబ్బారావుగా ప్రసిద్ధి చెందారు. సినిమా వాళ్ళందరికీ పబ్లిసిటీ కింగ్‌గా కూడా ఆయన ఆత్మీయుడు. పత్రికల్లో కుంచెతో అనుక్షణపు గిలిగింతలు పెట్టే గెంతులే కాక, గీతా ఆర్ట్స్, గీతా పబ్లిసిటీస్, గీతా చిత్ర అంటూ పబ్లిసిటీ రంగంలో తనదైన కళాకాంతులు వెదజల్లిన వాడాయన. బాల సాహిత్య రచయితగానూ అవార్డులందుకున్న మనిషి. తెలుగులో తొలి ప్యాకెట్ డైలీ కార్టూన్లు వేసిన క్రెడిట్ బహుశా పిళ్ళా సుబ్బారావ్ గారికే దక్కుతుంది. మరో విశేషం దినపత్రికల్లో ఆయన పుంఖాను పుంఖాలుగా పొలిటికల్ కార్టూన్లు వేసినా కార్టూన్లో నాయకుల క్యారికేచర్లు లేకుండానూ, రాజకీయ వ్యవస్థపై చురకలు వేసిన కార్టూనిస్టూ, అందునిమిత్తం ఒడిదుడుకులను మాత్రం ఎదుర్కొన్న కార్టూనిస్టూ, ఈయనే అనాలి.
ఆయన చిన్నతనం నుండేకథలను వ్రాయడం ప్రారంభించారు. తొలి రచనే బెంగాలీలోకి అనువాదం కావడం, సినిమా రూపంలో రావడం జరిగింది. బాలల రచనలో విశేష ప్రతిభ కనబరిచిన గీతా సుబ్బారావుకు మంగాదేవీ బాల సాహిత్య పురస్కారాన్ని అందించారు. ఈయన సెన్సార్‌ బోర్డు సలహా మండలి సభ్యునిగా ఉన్నారు. సీనియర్‌ పాత్రికేయులైన సుబ్బారావు ఇప్పటి వరకు 35 నవలలు, వందలాది బాలల రచనలు చేశారు. ఈయన రచనలు అనేక భాషల్లోకి తర్జుమా అయ్యాయి. కొన్ని సినిమాల రూపంలోనూ వచ్చాయి. ఆయన తనకు సన్మానం సందర్భంగా అందించిన రూ. 25 వేలను తిరిగి ఆ సంస్థకే ఇచ్చారు. ఇలాంటి కార్యక్రమాలను శ్రీ వెంకటేశ్వర బాలకుటీర్‌ మరిన్ని నిర్వహించాలన్న సదుద్దేశంతో ఈ నగదును సాయంగా అందించారు.
గీతాసుబ్బారావుగారు దాదాపు మూడు దశాబ్దాలపాటుగీతా పేరుతో కారూన్లు వేశారు. ఆంధ్రప్రభ, ఆంధ్రపత్రిక దినపత్రికలలో ప్రతిరోజు గీసిన హాస్యరేఖలు. రాజకీయాలకూ, సామాజికులకూ చురుక్కుమనిపించే విధంగా గీతోపదేశం చేసారు. శంకర్స్ వీక్లీతో పాటు మరికొన్నిహిందీ, ఇంగ్లీషు పత్రికల్లో.. అన్నితెలుగు పత్రికల్లో కారూన్లు ప్రచురించబడ్డాయి. కారూనిస్టుకు వుండాల్సిన లక్షణాలన్నీసుబ్బారావుగారికి ఉన్నాయి. అందువల్లనే దశాబ్దాలపాటు అఖండంగా వ్యంగ్యవిన్యాసాలూ, చమత్కార చిత్రాలూకొనసాగించ గలుగుతున్నారు. వాటిలో కొన్ని "గీతా నవ్వులు" పుస్తకంలో ప్రచురించారు.
రాత
రాత అనేది గుర్తులు మరియు చిహ్నాల యొక్క నమోదు లేదా కృతి ద్వారా భాష మరియు భావోద్వేగమును సూచించే మానవ సమాచార మాధ్యమం. చాలా భాషలలో రాత అనేది ప్రసంగించేందుకు లేదా మాట్లాడే భాషకు ఒక పూరకం. రాత అనేది ఒక భాష కాదు కానీ అది మానవ సమాజంతో అభివృద్ధి పరచిన ఉపకరణాల వలె అభివృద్ధి చేసే ఒక సాంకేతిక రూపం. ఒక భాషా వ్యవస్థలో రాత సంకేతాల లేదా చిహ్నాల వ్యవస్థ యొక్క ఆధార జోడింపుతో పదజాలం, వ్యాకరణం మరియు శబ్దార్థశాస్త్రం వంటి వలె, ప్రసంగం వలె అదే నిర్మాణాల యొక్క ఎన్నిటి పైనో ఆధారపడుతుంది. రాత యొక్క ఫలితం సాధారణంగా వాచకం (టెక్స్ట్) అని పిలవబడుతుంది, మరియు వచన గ్రహీతను చదువరి లేదా పాఠకుడని అంటారు. రాతకు ప్రచురణ సహా కధావివరణ, ఉత్తరప్రత్యుత్తరాల, మరియు డైరీ వ్రాయడం వంటి ప్రేరణలున్నాయి. రాత అనేది చరిత్ర ఉంచడం, సంస్కృతి నిర్వహించడం, మాధ్యమాల ద్వారా జ్ఞానం వ్యాప్తి చేయడం మరియు న్యాయ వ్యవస్థల ఏర్పాటుకు ఒక సాధనంగా ఉంది. ఇది రచయితలు, కవులు మరియు అటువంటి వారు రాయబడిన పదాల యొక్క మార్గం ద్వారా తనని తానుగా కూడా వ్యక్తపరచుకునే ఒక ముఖ్యమైన మాధ్యమం.
కలిపి వ్రాత లేదా కర్సివ్ అనేది వేగంగా వ్రాయడానికి ఉపయోగించే ఒక రాత. కలిపిరాతను గొలుసుకట్టు వ్రాత, పూసకుట్టు రాత అని కూడా అంటారు. ఈ రాతలో భాష యొక్క చిహ్నాల రాత అతుక్కొని మరియు/లేదా ప్రవహించే పద్ధతిలో ఉంటుంది. ఫార్మల్ గొలుసుకట్టురాత సాధారణంగా కలిపి ఉంటుంది, కాని సాధారణ గొలుసుకట్టురాత అనేది అతుకుల మరియు పెన్ను పైకెత్తి రాయడముల యొక్క కలయిక. ఈ రచనా శైలిని ఇంకా "లూప్డ్" "ఇటాలిక్", లేదా "కనెక్టెడ్" గా కూడా విభజించవచ్చు. ఈ గొలుసుకట్టు పద్ధతి కారణంగా దీనిని మెరుగైన రచనా వేగానికి మరియు అరుదుగా పెన్ను ఎత్తుటకు అనేక వర్ణమాలలతో ఉపయోగిస్తారు. కొన్ని వర్ణమాలలో ఒక పదంలోని అనేక లేదా అన్ని అక్షరాలు అనుసంధానమైవుంటాయి, కొన్నిసార్లు పదం ఒకే క్లిష్టమైన స్ట్రోక్‌తో తయారవుతుంది.
కాకుత్థ్సం శేషప్పకవి
కాకుత్థ్సం శేషప్పకవి తెలంగాణ ప్రాంతానికి చెందిన తెలుగు కవి. 18 వ శతాబ్ధికి చెందినవాడు. తెలంగాణలోని కరీంనగర్ జిల్లాలోని ధర్మపురి ప్రాంతానికి చెందినవాడు. ధర్మపురిలోని నరసింహాస్వామికి జీవితాన్ని అంకితం చేసినవాడు. ఆ స్వామిపై అనేక రచనలు చేశాడు. శతక సాహిత్యంలో ప్రముఖ స్థానం పొందిన నరసింహ శతకం రాసిన కవి ఇతనే. 
శేషప్పకవి రచించిన శతకాలలో నరసింహ శతకం ఒకటి. ఇది సీసపద్యాలలో రచించబడిన ద్విపాద మకుటశతకం.ఈ శతకం ఆధారంగా ఈ కవి పేదవాడనీ, భక్తుడనీ, దేశపరిస్థితులను ఎరిగిన వాడనీ తెలుస్తున్నది. శతకంలోని పద్యములలో శ్రీ మహావిష్ణువును సంబోధించడంలో మృదుత్వం, కాఠిన్యం, బెదిరింపు, కోపము జూపి తన భక్తి స్వాతంత్ర్యం ప్రకటించుకున్నాడు. ఇందులో మకుటం
భూషణ వికాస! శ్రీధర్మపుర నివాస!
దుష్టసంహార నరసింహ దురితదూర!
సీసం:
లోకమందెవడైన లోభిమానవుడున్న
భిక్షమర్థికి చేత బెట్టలేడు
తాను బెట్టకయున్న తగవు పుట్టదుకాని
యొరులు పెట్టగ జూచి యోర్వలేడు
దాత దగ్గర జేరి తన ముల్లె వోయినట్లు
జిహ్వతో జాడీలు చెప్పుచుండు
ఫలము విఘ్నంబైన బలుసంతసమునందు
మేలు కల్గిన జాల మిడుకుచుండు
ఆ.వె.
శ్రీరమానాథ! యిటువంటి కౄరునకును
భిక్షకుల శత్రువని పేరుబెట్టవచ్చు
భూషణ వికాస! శ్రీధర్మపుర నివాస!
దుష్టసంహార నరసింహ దురితదూర!
చదవడం
చదవడం లేదా పఠనం అనేది వ్రాయబడిన ఏదో దాని నుండి సమాచారం పొందే ఒక మార్గం. పఠనం అనేది ఒక భాషగా తయారు చేయబడిన చిహ్నములను గుర్తించడంతో కూడుకొని ఉంటుంది. పఠించడం మరియు వినడం రెండూ సమాచారాన్ని పొందేందుకు ఉన్న అత్యంత సాధారణ మార్గాలు. పఠనం నుండి సమాచారం పొందేటప్పుడు ముఖ్యంగా కల్పన లేదా హాస్యం చదివేటప్పుడు వినోదం సహా ఉండొచ్చు. ప్రజల పఠనం ఎక్కువగా కాగితం ద్వారా జరుగుతుంది. రాతిపై చెక్కబడిన లేదా బ్లాక్ బోర్డుపై చాక్ ఫీసుతో లేదా తెల్లబోర్డుపై ఇంక్ తో వ్రాసిన వ్రాతనూ చదవవచ్చు. కంప్యూటర్ ప్రదర్శనలను చదవవచ్చు. ఎవరికి వారు చదువుకునేటప్పుడు మనసులో లేదా బిగ్గరగాను చదువుతారు. ఏదైనా విషయాన్ని చదివేటప్పుడు దాని అవసరాన్ని బట్టి ధ్యాస పెట్టి చదువుతారు. ఎక్కువ కాలం గుర్తుంచుకోవాల్సిన పెద్ద సమాచారాన్ని చదివేటప్పుడు ముఖ్యంగా విద్యార్థులు మరింత ధ్యాసతో పలుమార్లు చదువుతుంటారు. విద్యార్థుల విధులలో చదవడం అనేది చాలా ముఖ్యమైనది. పాఠ్యాంశాలు బాగా చదివే విద్యార్థులు పరీక్షలలో తేలికగా ఉత్తీర్ణులవుతారు. విద్యార్థులు చదవడం ద్వారా గుర్తుపెట్టుకొనే విధానం రెండు విధాలుగా ఉంటుంది, ఒకటి బట్టికొట్టడం, రెండు అర్థం చేసుకొని చదవడం. బట్టికొట్టడం ద్వారా గుర్తుంచుకోవడం కన్నా అర్థం చేసుకుంటూ చదవడం అనేది చాలా ఉత్తమమైనది. బట్టీకొట్టడం ద్వారా నేర్చుకున్నది చాలా తక్కువ సమయం గుర్తుంటుంది. అర్థం చేసుకొంటూ చదువుకున్నది చాలా ఎక్కువ కాలం గుర్తుంటుంది. బట్టీకొట్టి చదవటం అనేది అప్పటికప్పుడు ఉపయోగపడుతుంది తప్ప మున్ముందు ఉపయోగపడదు. అదే అర్థం చేసుకొంటూ చదవడమనేది విద్యార్థులకు మున్ముందు మరింత ప్రయోజనాలను అందిస్తుంది.
రావికంటి రామయ్యగుప్త
రావికంటి రామయ్యగుప్త తెలంగాణకు చెందిన తెలుగు కవి. కరీంనగర్ జిల్లా మంథని ప్రాంతానికి చెందినవాడు. 1936లో జన్మించిన ఇతను 2009లో మరణించాడు.
తెలంగాణ రాష్ట్ర ఆవిర్భావం త‌ర్వాత వెలుగులోకి వ‌చ్చిన క‌వులలో  ముఖ్యులు కీ.శే. శ్రీ రావికంటి రామ‌య్య గుప్త గారు. వారు ర‌చించిన న‌గ్న‌స‌త్యాలు శ‌తకంలోని ప‌ద్యం ఏడో త‌ర‌గ‌తి తెలుగు పాఠ్య పుస్త‌కంలో చోటు సంపాదించుకుంది. క‌విరత్న‌, మంత్ర‌కూట వేమ‌న‌, రెడీమేడ్ పోయెట్ గా పేరు గాంచిన ఆయ‌న పూర్వ క‌రీంన‌గ‌ర్‌, ప్ర‌స్తుత పెద్ద‌ప‌ల్లి జిల్లా మంథ‌నికి చెందిన వారు.  అనేక శ‌త‌కాల‌తో పాటు వారు బుర్ర‌క‌థ‌లు, ఏకాంకిక‌లు, గొల్ల‌సుద్దులు, నాట‌కాలు, గేయ‌కావ్యాలు, కీర్త‌న‌లు, పాట‌లు ర‌చించారు. అన్యాయం, అక్ర‌మాల‌పై అక్ష‌రాస్త్రాలు సంధించే వారు. క‌విత్వ‌మే ఊపిరిగా జీవించారు. అస‌లు సిస‌లు ప్ర‌జాక‌విగా పేరుగాంచారు. ఇటీవ‌ల ప్ర‌భుత్వం నిర్వ‌హించిన ప్ర‌పంచ తెలుగు మ‌హాస‌భ‌ల సంద‌ర్భంగా వెలువ‌రించిన పుస్త‌కంలో కూడా ఆయ‌న గురించి ప్ర‌స్తావించారు.   నీతి, నిజాయ‌తీ, నిర్భీతి, నిర్మొహ‌మాటం, నిష్క‌ల్మ‌శం, నిరాడంబ‌రం మూర్తీభ‌వించిన వ్య‌క్తిత్వం ఆయ‌న సొంతం. నాలుగు ద‌శాబ్దాల పాటు ఉపాధ్యాయునిగా సేవ‌లందించి వేలాదిమంది శిష్యుల‌ను తీర్చిదిద్దారు. ఉత్త‌మ ఉపాధ్యాయునిగా గుర్తింపు పొందారు.
ఆయ‌న చివ‌రి క్ష‌ణం వ‌ర‌కూ అక్ష‌ర సేద్యం చేస్తూనే ఉన్నారు. ఉపాధ్యాయ సంఘానికి, ఆర్య‌వైశ్య సంఘానికి ఆస్థాన‌క‌విగా గుర్తింపు పొందారు. న‌గ్న‌స‌త్యాలు, శ్రీ గౌత‌మేశ్వ‌ర శ‌త‌కాల‌తో పాటు వ‌ర‌ద‌గోదావ‌రి ఉయ్యాల పాట‌, క‌న్య‌కా ప‌రమేశ్వ‌రి శ‌త‌కం, వాస‌వీ గీత‌, వ‌ర‌హాల భీమ‌న్న‌గారి జీవిత చ‌రిత్ర బుర్ర‌క‌థ‌, ఇంకా ఎన్నో వేల పాట‌లు, కీర్త‌నలు ర‌చించారు. మ‌హామ‌హుల స‌మ‌క్షంలో క‌వితా గానం చేశారు. మంథ‌ని అంటే అంతులేని అభిమానం. మంథ‌ని ప్ర‌ముఖుల‌లో ఆయ‌న స్థానం సుస్థిరం.
కొండవీటివారిపాలెం
కొండవీటివారిపాలెం, గుంటూరు జిల్లా, నగరం మండలానికి చెందిన గ్రామము.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
గ్రీటింగ్
గ్రీటింగ్ లేదా పలకరింపులు అనేది ఒకరికొకరు కలుసుకున్నప్పుడు వారు చెప్పుకునే చక్కనైన విషయాలు. పలకరింపులు సంస్కృతి నుండి సంస్కృతికి వేరుగా ఉండవచ్చు. ఆంగ్ల భాషలో "హలో", "హాయ్" మరియు "హే" రోజు యొక్క సమయంతో మారే గుడ్ మార్నింగ్, గుడ్ ఆఫ్టర్‌నూన్, గుడ్ ఇవీనింగ్ వంటి చాలా ఎక్కువగా ఉపయోగించే పలకరింపులు ఉన్నాయి. పలకరింపులు మానవ సంబంధాలను మరింత బలపరుస్తాయి.పలకరింపులతో పాటు శుభాకంక్షలు తెలుపుతూ ఇచ్చే కార్డులను గ్రీటింగ్ కార్డులంటారు.
ప్రణవ్ ధనవాడే
ప్రణవ్ ధనవాడే ముంబైకి చెందిన భారతీయ క్రికెట్ క్రీడాకారుడు. అతడు తన అత్యద్భుత ఇన్నింగ్స్‌తో ప్రణవ్‌ ధనవాడే ప్రపంచ క్రికెట్‌లో అన్ని విభాగాల్లో ఉన్న బ్యాటింగ్‌ రికార్డులన్నింటినీ తిరగరాశాడు. 1899లో ఆర్థర్‌ కొలిన్స్‌ చేసిన 628 పరుగులే క్రికెట్‌లో ఇప్పటి వరకు అత్యధిక స్కోరుగా రికార్డులో ఉంది. ప్రణవ్‌ మారథాన్‌ ఇన్నింగ్స్‌తో 116 ఏళ్ల రికార్డు తుడిచిపెట్టుకుపోయింది.
ఆయన తండ్రి ప్రశాంత్ ముంబాయి వీధుల్లో ఆటోరిక్షా నడుపుతాడు. రోజువారి వచ్చే ఆదాయంతోనే కుటుంబం సాగుతోంది. ఫ్రణవ్‌కు క్రికెట్‌పై ఆసక్తి ఉండటంతో కష్టమైనా కుటుంబసభ్యులు ప్రోత్సహించారు. 
ప్రణవ్ ధనవాడే 323 బంతుల్లో 1,009 పరుగులు చేసి రికార్డ్ సృష్టించాడు. అతను 395 నిమిషాలు ఆడాడు. అతని పరుగుల్లో 129 ఫోర్లు, 59 సిక్స్‌లు ఉన్నాయి. ఇంటర్ స్కూల్ అండర్ 16 మ్యాచ్ సందర్భంగా ఇతను రికార్డ్ సృష్టించాడు. ఇప్పటి వరకు ఎవరు కూడా 1000 పరుగుల వ్యక్తిగత స్కోర్‌ను ఎక్కడా చేయలేదు. ప్రణవ్ ధనవడే చేశాడు. ప్రణవ్ ధనవాడే రన్ రేట్ 312.38గా ఉంది.
ఒకే రోజు 652 పరుగులు సాధించి మైనర్ క్రికెట్‌లో ప్రపంచ రికార్డు నెలకొల్పిన ధన్ వాడే మరో సరికొత్త రికార్డు నెలకొల్పాడు. ఒకే ఇన్నింగ్స్ లో 1000 పరుగులు చేశాడు. ముంబై క్రికెట్ సంఘం ఇంటర్ స్కూల్ టోర్నీ నిర్వహిస్తోంది. అందులో భాగంగా ఆర్య గురుకుల్ జట్టుతో కేసీ గాంధీ స్కూల్ పోటీ పడుతోంది. ప్రణవ్ కేసీ గాంధీ స్కూల్ కు ప్రాతినిధ్యం వహిస్తున్నాడు. మంగళవారం లంచ్ సమయానికి ప్రణవ్ 921 పరుగులతో క్రీజులో ఉన్నాడు. లంచ్ సమయానికి ప్రణవ్ టీమ్ 1337 పరుగులు సాధించింది. మధ్యలో కొత్త బ్యాట్ తీసుకుని సరికొత్త రికార్డు నెలకొల్పాడు. సోమవారం కేవలం 199 బంతుల్లో ధన్ వాడే 652 పరుగులతో అజేయంగా నిలిచిన సంగతి తెలిసిందే. ఇందులో 78 ఫోర్లు, 30 సిక్సర్లు ఉన్నాయి. ఇప్పటి వరకు ఏ స్థాయిలోనైనా ఇదే అత్యధిక వ్యక్తిగత స్కోరు కావడం విశేషం.
1899 లో ఏఈజే కొలిన్స్ 628 పరుగుల పేరిట ఉన్న ప్రపంచ రికార్డును ప్రణవ్ 116 సంవత్సరాల తర్వాత బద్దలు కొట్టాడు. ఈ క్రమంలో 2014లో ముంబైలోనే పథ్వీ షా నెలకొల్పిన 546 పరుగుల భారత రికార్డు కూడా బద్దలైంది.
ప్రణవ్ దెబ్బతో తన స్కూల్ జట్టు స్కోర్ కూడా 1,465 పరుగులతో ప్రపంచ రికార్డ్ సృష్టించింది. 1926లో జరిగిన యన్.యస్.డబ్ల్యూ vs విక్టోరియా మధ్య మ్యాచ్‌లో 1,107 పరుగుల రికార్డ్‌ను అధిగమించింది. దీంతో 90 ఏండ్ల జట్టు స్కోర్ ప్రపంచ రికార్డ్ కూడా బ్రద్ధలైనట్లయ్యింది.
దొనబండ (ఇబ్రహీంపట్నం)
దొనబండ (ఇబ్రహీంపట్నం), కృష్ణా జిల్లా, ఇబ్రహీంపట్నం (కృష్ణా) మండలానికి చెందిన గ్రామము.
దొనబండ గ్రామం, కాచవరం గ్రామ పంచాయతీ పరిధిలోని ఒక శివారు గ్రామం.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు కృష్ణా/మైలవరం; జనవరి-10,2014; 2వపేజీ.
[2] ఈనాడు అమరావతి; 2016,జనవరి-4; 27వపేజీ.
ఆర్థర్‌ కొలిన్స్‌
ఆర్థర్‌ కొలిన్స్‌ (1885 ఆగస్టు 18 – 1914 నవంబరు 11) ఒక ఆంగ్ల క్రికెటర్ మరియు సైనికుడు. క్రికెట్ లో ఇతను సాధించిన ఘనతను అధిగమించడానికి 116 సంవత్సరాలు పట్టింది, క్రికెట్లో 13 ఏళ్ల పాఠశాల బాలుడిగా ఎప్పుడూ లేనంత అత్యంత రికార్డు స్కోరును ఇతను సాధించాడు. ఇతను 1899 జూన్ లో నాలుగు మధ్యాహ్నాల మీద 628 స్కోరును సాధించి నాటౌట్ గా నిలిచాడు. ఈ మ్యాచ్ ఇంగ్లండ్ లో క్లార్క్స్ హౌస్, నార్త్ టౌన్ జట్ల మధ్య జరిగింది. ఇతని ఇన్నింగ్స్ లో 31 బౌండరీలు ఉండగా ఒకే సిక్సర్ కొట్టాడు. ఇతను నాలుగు సార్లు 5 పరుగులు, 33 సార్లు 3 పరుగులు తీసాడు. కాలిన్స్ ఈ రికార్డు చేస్తున్న ఇన్నింగ్స్ అందరిని ఆకర్షించింది మరియు మీడియా దీనిపై ఆసక్తి పెంచింది. ఇంతటి విజయాన్ని సాధించినప్పటికీ కాలిన్స్ మొదటి-తరగతి క్రికెట్ ఆడలేదు. కొలిన్స్ 1902 లో బ్రిటిష్ సైన్యంలో చేరాడు మరియు రాయల్ ఇంజనీర్స్ అధికారి అయ్యేముందు రాయల్ మిలిటరీ అకాడమీ, వూల్విచ్ లో అభ్యసించాడు. ఇతను మొదటి ప్రపంచ యుద్ధం సమయంలో ఫ్రాన్స్ లో పనిచేశాడు, అక్కడ ఇతను య్ప్రేస్ యొక్క మొదటి యుద్ధం సమయంలో 1914 లో జరిపిన చర్యలో 29 ఏళ్ల వయసులోనే వీరమరణం పొందాడు.
కాలిన్స్ ఇండియన్ సివిల్ సర్వీస్ లో న్యాయమూర్తిగా పనిచేసిన ఆర్థర్ హెర్బర్ట్ కొలిన్స్, ఎస్తేర్ ఇడా కొల్లిన్స్ దంపతులకు భారతదేశంలో హజరీబాగ్ లో జన్మించాడు., 
కొలిన్స్ స్కాలర్షిప్ ద్వారా క్లిఫ్టన్ కాలేజ్, బ్రిస్టల్ లో తన విద్యాభ్యాసాన్ని ప్రారంభించాడు.
ప్రణవ్ ధనవాడే - 323 బంతుల్లో 1,009 పరుగులు చేసి రికార్డ్ సృష్టించిన భారతీయ క్రికెటర్.
ఆడెపు చంద్రమౌళి
ఆడెపు చంద్రమౌళి తెలంగాణ రాష్ట్రంలోని వరంగల్లు జిల్లా కు చెందిన కవి. 1939లో జన్మించిన చంద్రమౌళి 2009లో మరణించాడు. పద్య సాహిత్యంలో విశేష కృషి చేశాడు. రామాయణ రమణీయం, వేములవాడ రాజరాజేశ్వర శతకం, శ్రీశ్రీనివాస బొమ్మల శతకం ఇతని రచనలు. ఇతను రచించిన శ్రీశ్రీనివాస బొమ్మల శతకంలోని పద్యాలను తెలంగాణ ప్రభుత్వం 2015లో ప్రచురించిన 7 వ తరగతి తెలుగు వాచకంలో చేర్చింది. సాహిత్యంలో పరిశోధనలు చేసి డాక్టరేట్ పట్టాను పొందాడు. ఇతని రచనలను టి.శ్రీరంగస్వామి ఆధ్వర్యంలో నడపబడుచున్న వరంగల్ వారి శ్రీలేఖ సాహితి సంస్థ పద్య మణిహారం పేరుతో 2012లో ప్రచురించింది.
శ్రీశ్రీనివాస బొమ్మల శతకంలోని ఒక పద్యం...
 ఆ.వె. 
సత్పురుషుల మైత్రి సలుపగా మనసిమ్ము
కమలనయన నిన్ను గాంచనిమ్ము
విశ్వశాంతి కోరు విజ్ఞానమే యిమ్ము
చిద్విలాస భాస! శ్రీనివాస!
డ్రాగన్ బాల్
డ్రాగన్ బాల్ (Dragon Ball) ఒక జపనీస్ అనిమే మరియు మాంగా సిరీస్.
హైడ్రోజన్ బాంబు
హైడ్రోజన్ బాంబు అత్యంత శక్తివంతమైనది, అణుబాంబు కన్నా వెయ్యిరెట్లు ఎక్కువ ప్రభావాన్ని చూపిస్తుంది. అణుబాంబు కేంద్రక విచ్ఛిత్తి సూత్రం ద్వారా పనిచేయగా, హైడ్రోజన్ బాంబు కేంద్రక సంలీనం ద్వారా పనిచేస్తుంది. హైడ్రోజన్ బాంబు చర్యలో హైడ్రోజన్ అణువులు వేగంగా ఒకదానితో మరొకటి ఢీకొనటం ద్వారా పెద్దమొత్తంలో శక్తి ఉత్పన్నమవుతుంది. సూర్యుడిలో అధిక శక్తి జనించడానికి కారణం కూడా ఈ కేంద్రక సంలీనం చర్యే. హైడ్రోజన్ బాంబు పేల్చడానికి అణుబాంబు అవసరం. హైడ్రోజన్ బాంబు పేల్చినప్పుడు కాంతి, ఉష్ణం, భారీ విస్ఫోటం, భారీ పొగ వెలువడతాయి. దీని పేలుడు తీవ్రతకు విస్ఫోటన పరిధిలో కొన్ని మైళ్ల దూరం వరకు ఉన్న భవనాలు నేలమట్టం అవుతాయి. హైడ్రోజన్, హీలియం అణువులు ఒకదానితో ఒకటి ఢీకొనటం ద్వారా విపరీతమైన శక్తితో పాటు పెద్దమొతంలో కాంతి వెలువడుతుంది. అమెరికా 1952 లో పసిఫిక్ మహా సముద్రంలోని ఒక ద్వీపంపై తొలి హైడ్రోజన్ బాంబు పరీక్ష జరిపింది, ఈ బాంబు ధాటికి ఆ ద్వీపం మొత్తం నామరూపాల్లేకుండా తుడిచిపెట్టుకుపోయింది.
మాలోత్ కవిత
కవిత మాలోత్ (జననం 1981) భారతీయ రాజకీయ నాయకురాలు. ఆమె తెలంగాణ రాష్ట్రానికి చెందిన మహబూబాబాదు శాసన సభ నియోజకవర్గానికి శాసన సభ్యులుగా ఎన్నికైనారు. 
ఆమె లంబాడా కులానికి చెందిన ప్రముఖ రాజకీయ నాయకుడు రెడ్యానాయక్ కుమార్తె.
కవిత మాలోత్ మహబూబాబాదు నియోజక వర్గానికి శాసనసభ్యురాలిగా 2009లో ఎన్నికైనారు. ఆమె "భద్రు నాయక్" ను వివాహమాడారు.
ఆనందలహరి
ఈ గ్రంథాన్ని జంధ్యాల పాపయ్యశాస్త్రి రచించాడు. దీనిలో మొత్తము 21 పద్య, గేయకావ్య ఖండికలు ఉన్నాయి. పౌరాణికము నుండి వైయక్తికం వరకు వస్తువులుగా ఈ ఖండికలు సాగినాయి. మిక్కిలి వస్తువైవిధ్యం కలిగి ఉన్నప్పటికీ అన్నింటిలోను ఏకత్వాన్ని కల్పించే వీరపూజ ఈ గ్రంథంలో కనిపిస్తుంది. ఈ గ్రంథాన్ని రచయిత ఏకా ఆంజనేయులుకు అంకితం చేశాడు.
అంకిత పద్యం ఇలా ఉంది.
చెప్పని అంకితమే యిది
తప్పదు గైకొనక; తమ యుదాత్తత కెపుడో
అప్పుపడె సుకవిలోకం
బిప్పటి కానందలహరి యిదె చేకొనుడీ!ఈ ఖండకావ్యంలో ఈ క్రింది శీర్షికలు ఉన్నాయి.
తెల్లవారితే దేశమంతా
వెల్లివిరుస్తుంది ఆగస్టు పదునైదు
తెల్లవారికి స్వస్తి చెప్పడంతో
తీరిపోయిందానాడు మన ఖైదు - ఆనందలహరినేను స్వాతంత్ర్య స్వర్ణలతను
నా ఆకులు పచ్చన
నా చివుళ్ళు ఎర్రన
నా పువ్వులు తెల్లన
మువ్వన్నెల పతాకానికి
ముద్దుల ప్రతీకాన్ని నేను - ఆనందలహరిభోగిరాజుల మిసిమిపాన్పుల పరుండి
ఉదధి కెరటాల నటునిటునూగు ప్రభువు
త్యాగరాజుల తంబురా తీగలందు
రాగముల మీద నుయ్యాల లూగసాగె - త్యాగయ్యఈ గ్రంథాన్ని సమీక్షిస్తూ జ్వాల పత్రికలో సమీక్షకుడు ఈ విధంగా అభిప్రాయపడ్డాడు.
"భావములకు తగినట్లుగా సంఘటితమైన భాషలో మధుర మనోహరముగా కావ్యము చివరంట సాగినది. మాటల మనస్సును గుర్తించి వాని చేత మంజులముగా సన్నివేశ మోహనముగా మాట్లాడింపగల యోర్పునేర్పులు పాపయ్యశాస్త్రి గారిలో నున్నంత మరొక కవిలో లేవన్న సాహసము కాదు. దానికి ఆనందలహరి యు అద్దమువలె సాక్ష్యమిచ్చును."
ఫౌంటెన్ పెన్
ఫౌంటెన్ పెన్ అనేది ఒక పాళీ పెన్, ఇది మునుపటి డిప్ పెన్ లా కాకుండా ద్రవ సిరా యొక్క అంతర్గత రిజర్వాయర్ ను కలిగి ఉంటుంది. ఈ పెన్ను సిరాను ఒక ఫీడ్ ద్వారా రిజర్వాయర్ నుంచి కలం పాళీ గ్రహించేలా మరియు గురుత్వాకర్షణ మరియు కేశనాళిక చర్య యొక్క కలయిక ద్వారా కాగితంపై నిక్షేపమయ్యేలా చేస్తుంది. ఈ పెన్నును లూయిస్ ఎడ్సన్ వాటర్‌మన్ కనిపెట్టాడు. ఫౌంటెన్ నుంచి నీరు పైకి చిమ్ముతున్నట్లుగా ఈ పెన్ నిబ్ యొక్క రంధ్రం నుంచి ఇంక్ వెలువడుతుంటుంది కనుక ఈ పెన్నును ఫౌంటెన్ పెన్ అంటారు. ఫౌంటెన్ పెన్నుల యొక్క కొన్ని రిజర్వాయర్లలో ఇంక్ ను నేరుగా పోయవలసి ఉంటుంది, కొన్ని పెన్నులలో ఒత్తివదలడం పద్ధతి ద్వారా పీల్చుకునే రిజర్వాయర్ ఉంటుంది.
ఎడ్సన్ తన ఆశయాలను, పర్యాటక అనుభవాలను గ్రంథస్తం చేయాలనే ఆలోచనతో ఒక మంచి కలం తయారు చేయాలనుకున్నాడు. అప్పటి పెన్నులను మాటిమాటికి సిరాలో ముంచి వ్రాయవలసి వచ్చేది. మాటిమాటికి సిరాలో ముంచకుండా వ్రాయడమెలాగ అనే విధంగా ఆలోచించి ఫౌంటెన్ పెన్నును కనిపెట్టాడు. దానిపై పేటెంట్ హక్కులు పొందాడు. పెన్నుల వ్యాపారం మొదలు పెట్టి తన పరిశోధనలతో నాణ్యమైన, సౌకర్యవంతమైన పెన్నులు తయారుచేశారు.
గీతా ప్రెస్
గీతా ప్రెస్, గోరఖ్‌పూర్ – మనదేశంలో ఆధ్యాత్మిక ప్రచురణ రంగంలో అగ్రగామి సంస్థ. అతి తక్కువ వెలకి అత్యున్నతమైన నాణ్యత గల పుస్తకాలను ప్రచురించి అమ్మటం వీరి ప్రత్యేకత.
జయదయాళ్ గోయంద్కా అనే ఓ మార్వాడీ వ్యాపారి తాను నిర్వహించే గీతా సత్సంగాలకు ఉపయోగపడేలా టీకా తాత్పర్య సహితంగా భగవద్గీతను అచ్చు వేయాలనుకోవటంతో – 1923లో – ప్రారంభమయ్యింది గీతా ప్రెస్ కథ.
ఫిబ్రవరి 2014 నాటికి ఎనభయ్యేళ్ళకు పైగా రంగంలో ఉన్న గీతా ప్రెస్ వారి అమ్మకాల గణాంకాలిలా ఉన్నాయి: రామ్‌చరిత్‌మానస్ – 7 కోట్లు; ఉపనిషద్పురాణాదులు – 19 లక్షలు; హిందూ మహిళలకూ, బాలలకూ నీతి గరపేందుకు ఉద్దేశించిన చిన్న పుస్తకాలు – తొమ్మిదిన్నర కోట్లకి కొంచెం తక్కువ; భారతీయ చరిత్రా-పురాణాల నుంచి సంకలించిన కథలూ, ఆధ్యాత్మిక గీతాలు వంటి తతిమ్మా పుస్తకాలు – ఆరున్నర కోట్లు. (ఇంకా అబ్బురపరిచే నంబరు వికీపీడియాలో కనిపించింది – 41 కోట్లు! 2012 నాటికి గీతా ప్రెస్ వాళ్ళు అమ్మిన భగవద్గీత ప్రతుల సంఖ్య అది.
గీతా ప్రెస్‌ని ప్రారంభించిన తరువాత – మరో మూడేళ్ళకు -ఢిల్లీ నగరంలో మార్చి-ఏప్రిల్ నెలల వేసవి ఉడుకులో జరిగిన అఖిల భారతీయ మార్వాడీ అగర్వాల్ మహాసభ ఎనిమిదో వార్షిక సమావేశాలలో సంస్కరణాభిలాషులకూ సంప్రదాయపరులకూ జరిగిన ఒక ఘర్షణ – 1926 ఆగస్టులో – కల్యాణ్ పత్రిక ఆవిర్భావానికి దారి తీసింది.గోయంద్కా మిత్రుడయిన హనుమాన్ ప్రసాద్ పోద్దార్ అనే ఆయన కల్యాణ్ పత్రికకు తొలి సంపాదకుడు. పత్రిక పెట్టిన నాటి నుంచి 1971లో మరణించేదాకా నలభయ్యైదేళ్ళపాటు ఆ బాధ్యత ఆయనదే. పత్రిక నిర్వహణలో, పోద్దార్‌కి గురుతుల్యుడైన గోయంద్కా పాత్ర తక్కువదేమీ కాదు. అయితే, కల్యాణ్ పత్రికకు తీరూ తెన్నూ ఏర్పరచి ప్రభావశీలతను సంతరించిపెట్టిన ఘనత పోద్దార్‌కే దక్కుతుంది.
1870లలో మొదలై 1920ల దాకా కొనసాగిన మూడు ముఖ్యమైన చారిత్రిక పరిణామాలలో, గీతా ప్రెస్-కల్యాణ్ పత్రికల ఆవిర్భావ వికాసాలకు పలు సంఘటనలు చాలా తోడ్పడ్డాయి.ఆ కాలంలో – సరి కొత్త వ్యాకరణాన్నీ, వాక్య నిర్మాణ పద్ధతినీ, సౌందర్యాన్నీ, ఔన్నత్యాన్నీ సంతరించుకొని హిందీ సారస్వత భాషగా నిలదొక్కుకుంది. మహావీర్ ప్రసాద్ ద్వివేది సంపాదకత్వంలో సరస్వతి మాస పత్రిక (హిందీలో తొలి పత్రిక) హిందీ పత్రికల సత్తా ఏమిటో రుజువు చేసాడు. ఉత్తర భారతదేశంలో – బెనారస్, అలహాబాద్ నగరాలలో, ముఖ్యంగా ఒక రచయితల తరం పుట్టుకు వచ్చింది. భాషకి మతాన్ని ఆపాదిస్తూ హిందీ -ఉర్దూలను హిందూ-ముస్లిం భాషలుగా చూడటం మొదలయ్యింది. మార్వాడీలు వ్యాపార రంగంలో నిలదొక్కుకొన్నాక, కొత్త గుర్తింపు కోసం ఆరాటపడటం, హిందూ-ముస్లిం మత విభేదాలు రగులుకుంటున్న రాజకీయ సందర్భం ఇలా పలు సామాజిక, రాజకీయ సంఘటనలు గీతా ప్రెస్-కల్యాణ్ పత్రిక ఆవిర్భావ వికాసాలకు తోడ్పడ్డాయని పలువురి అభిప్రాయములు.
ముఫ్తీ మహమ్మద్ సయ్యద్
ముఫ్తీ మహమ్మద్ సయ్యద్ (జననం 12 జనవరి 1936 – మరణం 7 జనవరి 2016) జమ్మూ&కాశ్మీరు రాష్ట్రానికి చెందిన రాజకీయ నాయకుడు. ఆయన జమ్మూ కాశ్మీర్‌ రాష్ట్రానికి రెండుసార్లు ముఖ్యమంత్రి పదవిని అధిష్టించారు. 2002 -2005 మధ్య తొలిసారి ముఖ్యమంత్రిగా వ్యవహరించారు. తిరిగి 2015 మార్చి 1న బీజేపీ సహకారంతో తిరిగి రెండోసారి ముఖ్యమంత్రిగా తాను జనవరి 2016లో మరణించేంతవరకు ఉన్నారు. ఆయన 1989 -90 మధ్య కాలంలో కేంద్ర హోంమంత్రిగా వ్యవహరించారు. ఆయన 1990లో పీపుల్స్‌ డెమోక్రటిక్‌ పార్టీని స్థాపించారు. ఆయన అనారోగ్యంతో 2016 డిసెంబరు 24 వ తేదీన ఎయిమ్స్ ఆసుపత్రిలో చేరి జనవరి 7 2016 న మరణించారు.
ఆయన జనవరి 12 1936 న అనంతనాగ్ జిల్లాలోని బిజ్‌బెహరా పట్టణంలో జన్మించారు. ప్రాథమిక విద్యను శ్రీనగర్ లోనూ, న్యాయశాస్త్రం మరియు అరబిక్ భాషలో పోస్టు గ్రాడ్యుయేట్ డిగ్రీలను ఆలీఘర్ విశ్వవిద్యాలయంలోనూ రాజకీయాలకు రాకముందే పూర్తిచేసారు.
ప్రముఖ రాజజీయవేత్త అయిన మహబూబా ముఫ్తి ఆయన కుమార్తె.
1950ల్లో ఆయన తన రాజకీయ ప్రస్థానాన్ని డెమొక్రాటిక్‌ నేషనల్‌ కాన్ఫరెన్స్‌ పార్టీ ద్వారా ప్రారంభించారు. ఆ తర్వాత ఆ పార్టీ కాంగ్రెస్ లో విలీనమైంది. కాంగ్రెస్‌ పార్టీని కాశ్మీర్‌లో బలీయమైన శక్తిగా తీర్చిదిద్దడంలో ఆయన పాత్ర కీలకం. 1967లో సహాయ మంత్రిగా బాధ్యతలు చేపట్టారు. 1972 మరియు 1975 లలో కేబినెట్‌ మంత్రి అయ్యారు. 1975లో జమ్ము కాశ్మీర్‌ పీసీసీ చీఫ్‌ అయ్యారు. ఆయన 1987 వరకు కాంగ్రెస్ సభ్యులుగా ఉన్నారు. ఆయన 1986లో నేషనల్‌ కాన్ఫరెన్స్‌ పార్టీ, కాంగ్రెస్‌ పార్టీ చేతులు కలిపాయి. ఆయన 1986లో రాజీవ్ గాంధీ కేబినెట్‌లో పర్యాటక, పౌర విమానయాన మంత్రిగా బాధ్యతలు నిర్వహించారు. 1987 వరకూ కాంగ్రె్‌సలో ఉన్న ఆయన ఆ ఏడాది అక్టోబరులో వీ.పీ.సింగ్‌తో కలిసి జన్‌మోర్చాను స్థాపించారు. 1989 లో ఉత్తరప్రదేశ్ లోని ముజఫర్‌నగర్‌ నియోజకవర్గం నుంచి లోక్‌సభకు ఎన్నికయ్యారు. వీ.పీ.సింగ్‌ నేతృత్వంలోని నేషనల్‌ ఫ్రంట్‌ సర్కారులో చేరి దేశానికి తొలి/ఏకైక ముస్లిం హోం మంత్రి అయ్యారు
. 1987లో కాంగ్రె్‌సను వీడిన ముఫ్తీ మళ్లీ పీ.వీ.నరసింహారావు హయాంలో కాంగ్రెస్ పార్టీకి చేరువయ్యారు. 1999లో మళ్లీ కాంగ్రెస్‌కు రాజీనామా చేసి తన కుమార్తె మెహబూబా ముఫ్తీతో కలిసి పీపుల్స్‌ డెమొక్రటిక్‌ పార్టీ (పీడీపీ) ని స్థాపించారు. 2002లో కాంగ్రెస్‌తో జతగట్టి తొలిసారి జమ్ము కాశ్మీర్‌ ముఖ్యమంత్రి పదవి చేపట్టారు.
మళ్లీ గత ఎన్నికల్లో అత్యధిక సీట్లు సాధించి, ముస్లింలు అధికంగా ఉండే జమ్ము కాశ్మీర్‌లో బీజేపీ-పీడీపీ కూటమి కట్టడం వెనుక కీలక పాత్ర పోషించారు. రెండోసారి ముఖ్యమంత్రి పదవిని అధిష్ఠించారు. 1989లో కేంద్ర హోం మంత్రిగా సయీద్‌ బాధ్యతలను స్వీకరించిన కొద్ది రోజులకే ఆయన కూతురు రుబైయాను కాశ్మీర్‌ తీవ్రవాదులు కిడ్నాప్‌ చేశారు. రుబైయా కిడ్నాప్‌ అప్పట్లో దేశంలో పెద్ద సంచలనాన్ని సృష్టించింది. సాక్షాత్తూ దేశ హోం మంత్రి కూతురే కిడ్నాప్‌ అయితే ఇక సామాన్య ప్రజల పరిస్థితి ఏమిటంటూ ప్రతిపక్షాలు గగ్గోలు పెట్టాయి. కరుడుగట్టిన ఐదుగురు తీవ్రవాదులను విడిచిపెట్టి రుబైయాను కాపాడుకోవాల్సి రావడం దేశ ప్రతిష్ఠను కొంత దిగజార్చింది.
ముఫ్తి మహమ్మద్ సయ్యిద్ జనవరి 7 2016 న తెల్లవారు జామున డిల్లీ లోని ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ లో మరణించారు. ఆయన వయసు 79 సంవత్సరాలు. అనారోగ్యం కారణంగా ఆయన డిసెంబరు 24 న ఆసుపత్రిలో చేరారు. ఆయన ఆరోగ్య పరిస్థితి విషమించడంతో గత కొద్ది రోజులుగా వెంటిలేటర్ పై చికిత్సను అందిస్తున్నారు.
లూయిస్ ఎడ్సన్ వాటర్‌మన్
లూయిస్ ఎడ్సన్ వాటర్‌మన్ (1837 నవంబరు 18 - 1901 మే 1) న్యూయార్క్ లో జన్మించాడు, ఇతను కేశనాళిక ఫీడ్ ఫౌంటెన్ పెన్ యొక్క ఆవిష్కర్త మరియు వాటర్మాన్ పెన్ కంపెనీ వ్యవస్థాపకుడు. లెవీస్ ఎడ్సన్ వాటర్మాన్ తన కొత్త ఫీడర్ ఆవిష్కరణతో 1883 లో న్యూయార్క్ లో తన కంపెనీ స్థాపించాడు.
ఎడ్సన్ తండ్రి ఎలిషా వాటర్‌మన్. ఎలిషా వ్యాగన్ లను తయారు చేసి అమ్మేవాడు. ఎడ్సిన్ చదువుకుంటున్నపుడే తండ్రి మరణించంతో తను కష్టాలు ఎదుర్కొన్నాడు, సెలవులలో కార్పెంటర్ గా పనిచేశాడు. ఆ తరువాత పార్ట్‌టైం టీచర్ గా పనిచేశాడు. పుస్తకాల అమ్మకం, జీవితబీమా పాలసీలు చేయించడం వంటి చాలా పనులు చేశాడు.
ఎడ్సన్ తన ఆశయాలను, పర్యాటక అనుభవాలను గ్రంథస్తం చేయాలనే ఆలోచనతో ఒక మంచి కలం తయారు చేయాలనుకున్నాడు. అప్పటి పెన్నులను మాటిమాటికి సిరాలో ముంచి వ్రాయవలసి వచ్చేది. మాటిమాటికి సిరాలో ముంచకుండా వ్రాయడమెలాగ అనే విధంగా ఆలోచించి ఫౌంటెన్ పెన్నును కనిపెట్టాడు. దానిపై పేటెంట్ హక్కులు పొందాడు. పెన్నుల వ్యాపారం మొదలు పెట్టి తన పరిశోధనలతో నాణ్యమైన, సౌకర్యవంతమైన పెన్నులు తయారుచేశారు.
టాటా కుటుంబం
టాటా కుటుంబం దేశంలోని అత్యంత సంప‌న్న‌కుటుంబాల్లో మొద‌టిది. ఈ కుటుంబం గుజరాత్ రాష్ట్రం నుండి వచ్చిన పార్శీ మతానికి చెందినది. ఈ కుటుంబానికి చెందిన పూర్వీకుడు జమ్సేట్జి టాటా
సత్యదుర్గేశ్వర కవులు
సత్యదుర్గేశ్వర కవులు అనే పేరుతో జంటగా రచనలు, శతావధానాలు చేసినవారు వేదుల (ద్వివేది) సత్యనారాయణశాస్త్రి మరియు చెళ్లపిళ్ల దుర్గేశ్వరశాస్త్రి. వీరు 1935-1940 మధ్యకాలంలో జంటగా అనేక అవధానాలు చేశారు. 
ఇతడు 1915, జూలై 11వ తేదీన ఫ్రెంచి పాలనలో ఉన్న యానాంలో జన్మించాడు. ఇతని తండ్రి ద్వివేది నారాయణశాస్త్రి పండితకవి. సత్యనారాయణశాస్త్రి బెనారస్ హిందూ విశ్వవిద్యాలయం యొక్క స్కూలు ఫైనలు పరీక్ష పాసై ఇంగ్లీషులో ప్రావీణ్యం సంపాదించాడు. ఇతడు తిరుపతి వేంకటకవులలో ఒకరైన చెళ్లపిళ్ల వేంకటశాస్త్రి మేనకోడలి కుమారుడు.
ఇతడు చెళ్లపిళ్ల వేంకటశాస్త్రి రెండవ కుమారుడు. ఇతడు రాజమండ్రి సమీపంలో ఉన్న కడియంలో 1920 ఫిబ్రవరి 8వ తేదీన జన్మించాడు. ఇతడు బాల్యం నుండే కవిత్వం చెప్పడం ప్రారంభించాడు. ఇతడు తన తండ్రి వద్ద వెంకయ్య వ్యాకరణం, బాలవ్యాకరణం, సిద్ధాంతకౌముదిలో పూర్వార్థం, మేఘసందేశం, నాటకాలు చదువుకున్నాడు. కడియంలోని సంస్కృత పాఠశాలలో పాలంకి గంగాధరశాస్త్రి వద్ద శబ్దమంజరి, రఘువంశం, కుమారసంభవాది గ్రంథాలను అధ్యయనం చేశాడు.
ఈ ఇద్దరు కవులూ చెళ్లపిళ్ల వేంకటశాస్త్రి నుండి ఉత్తేజాన్ని, స్ఫూర్తిని పొంది "సత్యదుర్గేశ్వర కవులు" అనే పేరుతో జంటగా అవధానాలు చేయడం ఆరంభించారు. వీరు పెనుగొండ, ఆలమూరు, ఏలూరు, పెదపాడు, జగ్గయ్యపేట, నందిగామ, నేలకొండపల్లి, సూర్యాపేట, హైదరాబాదు, సికిందరాబాదు మొదలైన అనేక నగరాలు, పట్టణాలు, గ్రామాలలో పలు అష్టావధానాలు, శతావధానాలు చేసి ప్రసిద్ధి చెందారు. ఈ జంటకవులు చేసిన అవధానాలలో నిషిద్దాక్షరి, సమస్య, దత్తపది, వర్ణన, వ్యస్తాక్షరి, కావ్యపాఠము, ఆకాశపురాణము, ఆంధ్రీకరణము, క్యారమ్స్ ఆట మొదలైన అంశాలు ఉండేవి.
ఈ అవధానుల పూరణలు కొన్ని మచ్చుకు:పూరణ: 
తన కిక వంశనాశనము తప్పనిదేమొ! యటంచు నెంచి పు
త్రుని మది నెంచె సత్యవతి; తోడన వ్యాసుడు వచ్చి నిల్వ దా
సిని నియమించె నంబికయు చెప్పినట్టుండగ నఁద్ది వ్యాసు, శం
తను సుతు గూడి గర్భమును దాల్చెనదేమని చెప్పనక్కటా
పూరణ:వీడన్ జేయును బద్దకమ్మును మనఃప్రీతిన్ బొనర్చున్ బయిన్
బాడున్ జేయును దేహదార్ఢ్యమును జేవల్‌గుల్కు కంఠానకున్
గోడున్ గీడొనరించు నాఁకలికి నెగ్గున్ గూర్చు కాఫీని యె
వ్వాడున్ వర్ణన జేయలేఁడు నిజమీ వాక్యమ్ము లాలింపుడీ!
పూరణ:మరపొకయింతలేక జనమాన్యధురీణుఁ డజాతశత్రుడే
వెరపున సర్వరాజ్యమును వీడి ప్రవాసమిహైక కోటికిన్
గరపిన మాడ్కిఁజేసి బహుకష్టములన్ విసువందకుండనే
చెరపును లేక రాజ్యరమ చెందెనో? ధర్మమనంగ నట్టిదే?ఈ కవులు జంటగా ఈ క్రింది గ్రంథాలను రచించారు.
సత్యనారాయణశాస్త్రి విడిగా ఈ క్రింది గ్రంథాలను వ్రాశాడు.
ఇక దుర్గేశ్వరశాస్త్రి విడిగా
కణ కేంద్రకం
కణ కేంద్రకం అనేది జన్యుకోడ్ డి.ఎన్.ఎ ను కలిగియున్న కణము యొక్క భాగం. ఈ కేంద్రకం చిన్నది మరియు గుండ్రంగా ఉంటుంది మరియు ఇది కణం యొక్క నియంత్ర్రణ కేంద్రంగా పనిచేస్తుంది. ఇది క్రోమోజోములను కలిగియున్న డి.ఎన్.ఎ గూడు. మానవ శరీరం బిలియన్ల కణాలను కలిగి ఉంటుంది, వీటిలో చాలావరకు కేంద్రకాన్ని కలిగి ఉంటాయి. అన్ని యూకారియోటిక్ జీవులు వాటి కణాలలో కేంద్రకాలను కలిగి ఉంటాయి, అయినా అనేక యూకారియోట్లు ఏక-కణం కలవి. ప్రోకర్యోట్లు ఇవి బాక్టీరియా మరియు ఆర్కియా, చాలా వేరే రకమైన ఒకే కణం కల ప్రాణులు మరియు కేంద్రకాలను కలిగి ఉండవు. కణ కేంద్రాకాలు మొదట 17 వ శతాబ్దంలో అంటోని వాన్ లీవెన్‌హూక్ ద్వారా కనుగొనబడ్డాయి.
సత్రాజిత్తు
సత్రాజిత్తు సత్యభామ తండ్రి. ఈ సత్రాజిత్తు నిమ్నుని కుమారుడు.
ఆయన ఒక రోజున స్నానము చేస్తూ ఉదయిస్తున్న బాలభాస్కరుని స్తోత్రము చేస్తాడు. దాంతో సూర్యుడు సంతోషపడ్డాడు. మెచ్చి సత్రాజిత్తునకు శమంతక మణిని కూడా ఇచ్చాడు. ఒకసారి ఆ మణిని తనకిమ్మని శ్రీకృష్ణుడు సత్రాజిత్తుని అడిగాడు. అందుకు సత్రాజిత్తు అంగీకరించలేదు. అయితే సత్రాజిత్తునికి ప్రసేనుడనే సోదరుడున్నాడు. ఆ సోదరుడే మణిని ధరిస్తూ ఉండే వాడు. అలా మణిని వేసుకుని అడవిలోకి వెళ్లిన ప్రసేనునిపై సింహం దాడి చేసి చంపేస్తుంది. మణిని పట్టుకుపోతుంది.
కానీ శ్రీకృష్ణుడే మణి కోసం ప్రసేనుని చంపినాడని సత్రాజిత్తు నిందవేస్తాడు. అయితే శ్రీకృష్ణుడు తనపై పడ్డ అపవాదుని పోగొట్టుకోవడానికి శమంతక మణిని వెతికాడు. సత్రాజిత్తుని తమ్ముడు ప్రసేనుని చంపి సింహం ఆ మణిని తీసుకుని పోయింది. ఆ సింహాన్ని చంపి మణిని తనతో తెచ్చుకున్నాడు జాంబవంతుడు. శ్రీకృష్ణుడు మణి కోసం జాంబవంతునితో యుద్ధం చేశాడు. శమంతక మణిని గెలుచుకున్న శ్రీకృష్ణుడు తిరిగి ఆ మణిని సత్రాజిత్తుకు ఇచ్చేశాడు.
సత్రాజిత్తు జరిగిన విషయం తెలుసుకుని శమంతకమణితోపాటు కూతురు సత్యభామను శ్రీకృష్ణునకు ఇచ్చాడు. శ్రీకృష్ణుడు మణిని తిరిగి సత్రాజిత్తునకిచ్చి సత్యభామను పెళ్ళి చేసుకున్నాడు.
శ్యమంతక మణిని ఇవ్వడం సత్రాజిత్తుకు మనస్ఫూర్తిగా ఇష్టం లేదని గ్రహించిన కృష్ణుడు, ఆ మణిని అతడికే తిరిగి ఇచ్చివేశాడు. అప్పటి నుండి శ్యమంతక మణి సత్రాజిత్తు భవనంలోనే ఉంది. కృష్ణ బలరాములు ద్వారకలో లేని సమయం చూసుకుని శ్యమంతక మణిని తస్కరించడానికి కుట్ర జరిగింది. సత్యభామ తమకు దక్కలేదనే అక్కసుతో ప్రణాళిక వేసిన శతధన్వుడు మొదలైన వారితో పాటు ఆ మణి కృష్ణుడికే చెందాలని అభిలషించిన అక్రూరుడు, కృతవర్మ కూడా కుట్రదారులతో చేతులు కలిపారు. కుట్రలో భాగం వహించిన రాకుమారులు, సత్రాజిత్తును చంపి శ్యమంతక మణిని దొంగిలించవలసిందిగా శతధన్వుడిని ప్రోత్సహించారు. ఒకరోజు రాత్రి తన మందిరంలో నిద్రిస్తున్న సత్రాజిత్తును శతధన్వుడు కిరాతకంగా నరికి చంపాడు.
శతధన్వుడు సత్రాజిత్తును చంపివేసి మణిని తీసుకుని పారిపోయి కృతవర్మ, అక్రూరుల వద్దకు వెళ్ళగా ఇద్దరూ కృష్ణుడు నిన్ను వదలడు, ఎప్పుడూ మా దగ్గర కనపడకు అన్నారు. శతధన్వుడు తెల్లబోయాడు. మణి దగ్గర ఉన్నదంటే దానినుండి ప్రకాశం వచ్చే ప్రకాశం వల్ల ఎక్కడ వున్నా తన ఉనికిని పట్టేస్తారు. అందుకని మణిని అక్రూరుని యింట్లో పడవేసి శతధన్వుడు పారిపోయాడు. సత్రాజిత్తు మరణ వార్తవిని కృష్ణుడు వెంటనే వచ్చి అంత్యేష్టి సంస్కారమును చేశాడు. సత్రాజిత్తు చివరకు ఆ మణి వలననే చచ్చిపోయాడు.
లగడపాటి బాబూరావు
లగడపాటి బాబూరావు ప్రముఖ సినిమా పాత్రికేయులు మరియు సుప్రసిద్ద పీఆర్ఓ. ఈనాడు, ఆంధ్ర పత్రిక, ఆంధ్రజ్యోతి పత్రికలకు, శివరంజని, సాక్షి సినిమా పేజీలకు ఆయన పాత్రికేయులుగా పనిచేశారు. 2008 నుండి ఆయన సాక్షి పత్రికలో కొనసాగుతూ వస్తున్నారు. మోహన్ బాబు, సౌందర్య, స్రవంతి రవికిషోర్, రాశి, లయ, మమతామోహన్ దాస్, హన్సిక, రామ్ వంటి వారికి ఆయన పీఆర్ఓగా వ్యవహరించారు. ఆయన వందకు పైగా సినిమాలకు, పలువురు హీరోయిన్లకు పీఆర్వోగా పనిచేశారు. 
ఆయన ఆంధ్రపత్రిక, ఆంధ్రజ్యోతి, శివరంజని, సాక్షి వంటి ప్రముఖ దినపత్రికల్లో పనిచేశారు. ఫిలిమ్ క్రిటిక్స్ అసోసియేషన్‌కి అధ్యక్షుడిగా కూడా వ్యవహరించారు. ‘శివరంజని’ నుంచి బయటకు వచ్చాక... ‘చిత్రం’ అనే సినీ వారపత్రికను స్థాపించారు. అనేక హంగులతో వెలువడిన ఈ పత్రిక... తెలుగు సినీ జర్నలిజంలో సంచలనంగా నిలిచింది. బాబురావు ఆధ్వర్యంలోని ఆ పత్రిక వినూత్నమైన విధానంతో సినీ ప్రియులను ఆకట్టుకుంది.,
ఆయన గత కొంతకాలంగా కేన్సర్ తో బాధపడుతూ 21/08/2013 మధ్యాహ్నం హైదరాబాదులో తుదిశ్వాస విడిచారు.
గుత్తికొండ సుబ్బారావు
గుత్తికొండ సుబ్బారావు ప్రముఖ సాహితీకారుడు. ఆయనకు తెలుగు భాషా సేవా పురస్కారం లభించింది. ఆయన 2015 సంవత్సరం ముఖ్యమంత్రి చేతులమీదుగా ఉగాది పురస్కారం, తెలుగు భాషా సేవా పురస్కారం అందుకున్న సాహితీకారుడు. ఈయన పేరుతో "శ్రీ గుత్తికొండ సుబ్బారావు సాహితీ సేవాపురస్కారం"ను ప్రతి సంవత్సరం రచయితలకు అందజేస్తున్నారు.
ఆయన కృష్ణా జిల్లా రచయితల సంఘం అధ్యక్షులుగా వ్యవహరిస్తున్నారు. 1971లో వేకువ అనే సాహిత్యత్రైమాసపత్రికను కె.శివారెడ్డి సంపాదకత్వంలో ఈయన గౌరవ నిర్వాహకుడిగా హైదరాబాద్ నుండి నడిపారు.
గౌరావఝల రామకృష్ణ సీతారామ సోదరకవులు
గౌరావఝల రామకృష్ణ సీతారామ సోదరకవులు జంటకవులుగా ప్రసిద్ధి చెందారు. వీరిలో గౌరావఝల రామకృష్ణ శాస్త్రి (1902-1970) పెద్దవాడు. ఇతడు కర్నూలు మునిసిపల్ హైస్కూలులో పండితుడిగా పెక్కు సంవత్సరాలు పనిచేశాడు. రెండవ వాడైన గౌరావఝల సీతారామ శాస్త్రి (1904-1972) అప్పటి కర్నూలు జిల్లా (ప్రస్తుతం ప్రకాశం జిల్లా) గజ్జలకొండ గ్రామంలో బోర్డు హైస్కూలు ప్రధానోపాధ్యాయుడిగా, పోస్టుమాస్టర్‌గా పనిచేశాడు. ఈ ఇరువురు సోదరకవులు పెక్కు శతావధానాలు చేశారు.
వీరు బాపట్ల శంకర విద్యాలయంలో గీర్వాణాంధ్ర భాషలను, మద్రాసు విశ్వవిద్యాలయం నుండి విద్వాన్ పరీక్షను ఉత్తీర్ణులయ్యారు.
ఈ సోదరకవులు మదనపల్లి, చిత్తూరు, బెంగుళూరు, మైసూరు, బళ్ళారి, అనంతపురము మొదలైన ముఖ్యపట్టణాలలో శతావధానాలు చేశారు. ఈ పట్టణాల చుట్టుపక్కల గ్రామాలలో అష్టావధానాలు, నేత్రావధానాలు కూడా చేశారు. ఆశు ప్రదర్శనలలో సభ్యులు కోరిన కథాభాగాన్ని తీసుకుని గంటకు 300 పద్యాలను ఆశువుగా చెప్పి పలువురి మెప్పును పొందారు. మరికొన్ని పల్లెటూరి దేవాలయాలలో పురాణ పఠనం చేశారు.
ఒక మారేడు దళంబు నీ పదము లందుంచంగ సంతోషివై
యకలంకంబగు మోక్షమిత్తువట, పుష్పారామముంబెంచి, మా
లికలంగూర్చి సహస్ర నామముల హాళింగొల్చు నీ పుణ్యరా
శికేమిచ్చెదొ? తంగేడంచపుర కాశీ విశ్వనాథ ప్రభూ!
వ్యాసుడంతటివాడు, బిక్షకయి మధ్యాహ్నంబు నందేగియున్
గ్రాసంబెక్కడ లేక, కాశిపయి రౌద్రంబూని దూషింప, స
న్యాసీ! పొమ్మనినావు, కోపి యెటులందంజాలు నీ మోక్ష ల
క్ష్మీ సామ్రాజ్యము; తంగేడంచపుర కాశీ విశ్వనాథ ప్రభూ!అతిథి వాకిటనుండ నాతని విడనాడి
తాను జిక్కని కాఫీ త్రాగి నీరిడి తక్కు
అలవాటు మాకు లేదని; రహస్యంబుగా
చిన్ని నా బొజ్జకు శ్రీరామరక్ష యం
కాంతుడే కాఫీ గాచి పక్కకడ జేరి
నోటికందీయ ద్రాగి,కన్నులను విప్పి
చక్కగాలేదు పొమ్మని వెక్కిరించు
గర్వమానసయగు విషకన్య యొకతె!బట్టలిస్త్రీ సేయవైచిన మఱకల
సరస ప్రసంగముల్సలుప గౌగిట జేరి
పసిపాప కనులలో బడన గేకలు వైచి
తళతళలాడు గోడల మీద జీదిన
నెత్తి కెక్కును, కనులకు నీరు దెచ్చు
గొద్ది కొద్దిగ ధనమెల్ల గొల్లవెట్టు
నాసికా చూర్ణమొక దురభ్యాస మగుట
తగదు సేవింప మీకు విద్యార్థులారా!రామకృష్ణశాస్త్రి అభినవ బాణకవి, ఆశుకవి చక్రవర్తి, కవిసార్వభౌమ మొదలైన బిరుదులను పొందాడు. సీతారామశాస్త్రికి బాలకవిరత్న బిరుదును కలిగి ఉన్నాడు.
పూసల రజనీ గంగాధర్‌
పూసల రజనీ గంగాధర్‌ తెలుగు రచయిత. ఈయన 2015 సంవత్సరం సాహిత్య విభాగంలో ఉగాది పురస్కారాన్ని అందుకున్నారు.
ఆయన జన్మస్థలం హైదరాబాదు. ఆయన ఎం.ఎ.లిట్‌(తెలుగు), ఎం.ఎ.టిట్‌ (ఇంగ్లీషు) ఎం.ఎ(పొలిటికల్‌ సైన్స్‌), డిప్లమో ఇన్‌ లింగ్విస్టిక్స్‌, పి.జి డిప్లమా ఇన్‌ ట్రాన్స్‌లేషన్‌ స్లేట్‌, పిహెచ్‌డి చేశారు. ప్రస్తుతం ప్రైవేట్‌ విద్యాసంస్థలో ఉపాధ్యాయ వృత్తిలో ఉన్నారు. ఆయన ప్రైవేట్‌ విద్యా సంస్థలో ఉపాధ్యాయ వృత్తిలో ఉంటూ తన రచనా ప్రస్థానాన్ని కొనసాగిస్తున్నారు. ఆయన కనపడిని సమాజపు రుగ్మతలను వస్తువుగా స్వీకరించి, కవిత్వీకరిస్తుంటారు. సమాజ పురోగమన కవిత్వాన్ని అందించడంలో అత్యుత్తమ కవిత్వం అందించడం ఆయన ఒకరు. ఆయన కవిత్వంలో ప్రజల బాధలే ఇతి వృత్తాలుగా తీసు కోవడం, పేదల బతుకు చిత్రాన్ని సాక్షాత్కరించడం అలవాటు చేసుకున్న కవి.
సింహప్రసాద్‌
చెలంకూరి వరహానరసింహప్రసాద్ (సింహప్రసాద్‌) తెలుగు కథా రచయిత. దాదాపు 277 కథలూ, 54 నవలలు వీరివి ప్రచురణాలైనాయి. ఈయనకు 2015 మన్మధ నామ సంవత్సర కళారత్న ఉగాది పురస్కారాలను ఆంధ్రప్రదేశ్‌ ప్రభుత్వం అందజేసింది.
మల్లీశ్వరి (సంగీతం)
మల్లీశ్వరి అన్నది 1951లో అదే పేరుతో విడుదలైన తెలుగు చలన చిత్రానికి సౌండ్ ట్రాక్. చిత్రానికి బి.ఎన్.రెడ్డి దర్శకత్వం, వహించగా వాహినీ పతాకంపై ఎన్.టి.రామారావు, భానుమతి ప్రధాన తారాగణంగా నిర్మించారు. సినిమాకి సంగీతాన్ని సాలూరి రాజేశ్వరరావు సమకూర్చగా, సాహిత్యాన్ని దేవులపల్లి కృష్ణశాస్త్రి అందించారు.
సాలూరి రాజేశ్వరరావు మల్లీశ్వరి సినిమాకు సంగీత దర్శకుడిగా వ్యవహరించాడు. సినిమాలో ప్రధాన పాత్ర పోషించిన భానుమతి మంచి గాయని కావడంతో ఎప్పటిలానే తన పాటలన్నీ తానే పాడుకుంది. తెలుగు సాంస్కృతిక చరిత్రలో ముఖ్యమైన విజయనగర కాలంలో రాయలు ఒక పాత్రగా సాగే ప్రేమకథ కావడంతో సినిమాలో పాటలకు ప్రత్యేకమైన ప్రాముఖ్యత ఉంది. దర్శక నిర్మాత బి.ఎన్.రెడ్డి, సంగీత దర్శకుడు సాలూరి రాజేశ్వరరావు ప్రత్యేక శ్రద్ధ తీసుకుని బాణీలు స్వరపరచడం, రికార్డు చేయడం చేశారు.
జీడిగుంట రామచంద్ర మూర్తి
జీడిగుంట రామచంద్ర మూర్తి ప్రముఖ సాహితీవేత్త. రేడియో నాటకాలు రాయడం, వాటిల్లో నటించడం; కథలు, నాటికలు, నవలలు, సినిమాలకు సంభాషణలు, అనువాద వ్యాసాల రచన... ఇలా అన్నింట్లో తన కలానికున్న సత్తా చాటారు జీడిగుంట రామచంద్రమూర్తి.
ఆయన ప్రముఖ తెలుగు రచయిత. ఆయన ఆలిండియా రేడియో, హైదరాబాదు కేంద్రంలో 28 సంవత్సరాలపాటు తన సేవలనందించారు. కేవలం రచనపై ఉన్న ఆసక్తితోనే ఆంధ్రప్రదేశ్ విద్యాశాఖలో ప్రభుత్వ ఉద్యోగం వదులుకుని ఆకాశవాణిలో అడుగుపెట్టి పదవీ విరమణ వరకు అందులోనే ఉండిపోయారాయన.
ఆయన "కుటుంబ నియంత్రణ" విభాగంలో స్క్రిప్ట్ రచయితగా, తర్వాత "నాటక విభాగం"లో కార్యక్రమ నిర్వహణాధికారిగా పనిచేశారు. అప్పుడే దాదాపు 40 నాటికల్ని, నాటకాల్ని రాసి ప్రసారం చేశారు. అలాగే ప్రయోక్తగా మల్లాది వెంకటకృష్ణమూర్తి (మందాకిని), ముదిగొండ శివప్రసాద్ (అనుభవ మంటపం), వాసిరెడ్డి సీతాదేవి (ఉరితాడు), యండమూరి వీరేంద్రనాథ్ (నిశ్శబ్దం నీకూ నాకూ మధ్య) లాంటి ప్రముఖ రచయితల నవలలను రేడియో నాటకాలుగా ప్రసారం చేశారాయన. రేడియోలో ఆదివారాల్లో వచ్చే "కార్మికుల కార్యక్రమం"లో "బాలయ్య"గా ఆయన పాత్ర పోషించారు. చిన్నక్క, ఏకాంబరం పాత్రలతో పాటు బాలయ్యగా శ్రోతలు ఆయనను ఆదరించారు. సుమారు నాలుగేళ్లు ఈ కార్మికుల కార్యక్రమాన్ని నిర్వహించి రికార్డు సృష్టించారు.
ఆయన ప్రముఖ నిర్మాత దుక్కిపాటి మధుసూదనరావు నిర్మించిన అమెరికా అబ్బాయి సినిమాకు కథ రాసారు. దుక్కిపాటిగారికి రేడియో వాళ్లంటే ఎంతో అభిమానం. ఆ చిత్రానికి ప్రముఖ రేడియో ఆర్టిస్ట్ ఎర్రమనేని చంద్రమౌళి మాటలు రాశారు. తర్వాత ఈ ప్రశ్నకు బదులేది, పెళ్లిళ్లోయ్ పెళ్లిళ్లు అనే సినిమాలకు సంభాషణలు రాశారు. మరో మాయాబజార్, అమృత కలశం చిత్రాలకు సహ రచయితగా వ్యవహరించారు. టెలివిజన్ లో బాగా ప్రేక్షకాదరణ పొందిన ‘మనోయజ్ఞం’ సీరియల్‌కు 40 ఎపిసోడ్లకు స్క్రిప్ట్ రాశారు.
ఆయనకు ముగ్గురు కొడుకులు. ఇద్దరు కొడుకులు అమెరికాలో ఉంటారు. రెండో కుమారుడు జీడిగుంట శ్రీధర్ టీవీ సీరియళ్లలో నటుడు. అలాగే వెండితెరపై వర్ధమాన నటుడు వరుణ్ సందేశ్ ఆయన పెద్ద కుమారుడు విజయసారథి కుమారుడు. మనుమరాలు వీణా సాహితి కూదా పాటల రచయిత్రి. ఆమె అలా మొదలైంది సినిమాలో పాటలను వ్రాసారు.
వి.రతన్ ప్రసాద్
రతన్‌ప్రసాద్ ఆలిండియా రేడియోలో ప్రసారం కాబడిన "కార్మికుల కార్యక్రమం"లో "చిన్నక్క"గా సుప్రసిద్ధులు. ఆమె అసలు పేరు "రత్నావళి". ఆమె రత్నావళిలో "రతన్‌", భర్త "ప్రసాద్‌" పేరు ఇముడ్చుకుని రతన్‌ప్రసాద్‌ అయ్యింది. ఆమె 10 ఏళ్లు రమణక్కగా, 30 ఏళ్లు చిన్నక్కగా రేడియోలో కార్యక్రమాలు చేశారు.
ఆమె 1933 నవంబరు 10 న జన్మించారు. ఆమె సంగీతం ఆడిషన్‌ కోసం ఆకాశవాణి కేంద్రానికి వెళ్ళినపుడు ఆమె స్వర మాధుర్యాన్ని గుర్తించి ఆమెను అనౌన్సర్‌గా తీసుకున్నారు."చేనుగట్టు" కథా పఠనంతో ప్రారంభమైన ఆమె ప్రస్థానం ఎన్నో మలుపులు తిరిగింది. 1955 నుండి కాంట్రాక్ట్‌ విూద ఉద్యోగంలో చేరారు. 1958కి పర్మినెంట్‌ అయ్యారు. అచట ఆమెకు ప్రముఖ సాహితీ ప్రముఖులు అయిన త్రిపురనేని గోపీచంద్, దేవులపల్లి, దాశరథి వంటి వారితో కలసి పనిచేసే అవకాశం కలిగింది. నాటకాల్లో కూడా పాల్గొని మంచి నటిగా పేరు తెచ్చుకున్నా అడపదడపా ప్రాంతీయ వార్తలు చదివేవారు. అప్పట్లో అన్నీ ప్రత్యక్ష ప్రసారాలే వుండేవి. అన్నిరకాల గ్రేడులు దాటి సెలక్షన్‌ గ్రేడు అనౌన్సర్‌గా 1992లో రిటైర్‌ అయ్యాను. ఆమె జాతీయ కవిసమ్మేళనాలకు, రేడియో సంగీత సమ్మేళనాలకు, ఆహూతుల సమక్షంలో ఎన్నోసార్లు అనౌన్స్‌ చేశారు.
అనౌన్సర్‌నయినా "చంద్రి"గా తెలంగాణా మాండలికంలో చాలా కార్యక్రమాలను గ్రామసీమల్లో నిర్వహించారు. ఆదివారాలు కార్మికుల కార్యక్రమంలో ఆమె రమణక్కగా (తెలంగాణా మాండలికం), వట్టెం సత్యనారాయణ (జగన్నాథం) కలసి వాదించుకుంటుంటే మూడో పాత్ర ప్రవేశించి ఆ అంశంలో ప్రాధాన్యతనూ, ఉపయోగాల్ని చెప్పడం జరిగేది. ఈ కార్యక్రమంలో ఒకసారి "రమణక్క నీకు నోరు ఎక్కువ" అన్నాడు జగన్నాథం. ఆ విషయంపై శ్రోతల నుండి అనేక బెదిరింపు ఉత్తరాలు వచ్చి వివాదమై కార్మికుల కార్యక్రమం రెండు నెలలపాటు నిలిపివేశారు. ఆ తదుపరి ఆమె రమణక్కగా అవతారాన్ని చాలించి నేను చిన్నక్కగా, సత్యనారాయణ (జగన్నాథం) ఏకాంబరంగా పరకాయ ప్రవేశం చేసి కార్యక్రమాలను కొనసాగించారు.
రేడియోలో ప్రసారమైన "కాంతం కథలు"లో కాంతంగా నటించారు. మునిమాణిక్యం ఎంతో మెచ్చుకున్నారు. స్త్రీల కార్యక్రమం 'రంగవల్లి" లో "అమ్మబడి" అనే శీర్షిక నిర్వహించారు. "గ్రామసీమలు"లో రామాయణం చదివి వినిపించేవారు. 1962లో చైనా యుద్ధ సమయంలో సైనికసోదరులు వారి భార్యలకు వ్రాసినట్లుగా దేశభక్తి పూరితమైన "హంస సందేశం" అనే ధారావాహిక ఉత్తరాల కార్యక్రమాన్ని నిర్వహించారు. "వన్నెల విసనకర్ర" శీర్షికలో స్త్రీల వస్త్రధారణ, నగల గురించి వ్యాస పరంపర చేశారు. అనేక కథలు రచించి ప్రసారంచేశారు. చంద్రి, రమణక్క, చిన్నక్కలుగా స్టాఫు క్యారెక్టర్స్‌ నిర్వహించారు. ప్రపంచంలోని ప్రసార వ్యవస్థల్లో (బి.బి.సి. వాయిస్‌ ఆఫ్‌ అమెరికా) 28 సంవత్సరాలపాటు ఏకథాటిగా ఇలాంటి ఒకేపాత్రను నిర్వహించినవారు అరుదు. అలాగే 'నవలా స్రవంతి శీర్షికన దాశరథి రంగాచార్య గారి "చిల్లర దేవుళ్ళు" నవలను తెలంగాణా మాండలికంలో ఆరునెలలపాటు చదివారు.
ఓలేటి వెంకటేశ్వర్లు
ఓలేటి వెంకటేశ్వర్లు (జ: 1928 ఆగష్టు 27 - మ: 1989 డిసెంబరు 29) ప్రముఖ కర్నాటక సంగీత విద్వాంసులు మరియు రేడియో ప్రముఖులు. వీరి నేతృత్వంలో ప్రసారమైన సంగీత రూపకాలు, యక్షగానాలు విజయవాడ రేడియో కేంద్రానికి దేశవ్యాప్తంగా కీర్తినార్జించిపెట్టాయి.
ఆయన 1928 ఆగష్టు 27 న తూర్పు గోదావరి జిల్లా ముమ్మిడివరం గ్రామంలో నరసింహారావు, అచ్చికాసులు దంపతులకు జన్మించారు. గుడివాడలో చతుర్వేదుల అచ్యుతరామశాస్త్రి వద్ద సుమారు 20 వర్ణాలు చేర్చుకున్నారు. 1935 లో కాకినాడలో మునుగంటి వెంకటరావు పంతులు గారు నడుతుపున్న శ్రీరామగాన సమాజంలో చేరి పది సంవత్సరాలు సంగీతాభ్యసన చేసారు. 1950లో శ్రీపాద పినాకపాణి వద్ద నాల్గు సంవత్సరాలు సంగీతాన్ని నేర్చుకున్నారు. ముఖ్యంగా తంజావూరు బాణీని గ్రహించారు.
ఆయన 1956లో విజయవాడ ఆకాశవాణి కేంద్రంలో ప్రొడ్యూసరుగా సంగీత శాఖను సమర్థవంతంగా నిర్వహించారు. ఆయన "సంగీత శిక్షణ" అనే ముఖ్య కార్యక్రమాన్ని నిర్వహించారు. ఈ కార్యక్రమంలో ఆయన మూర్తి త్రయంతోపాటు సుబ్రహ్మణ్య అయ్యర్, పూచి శ్రీనివాస్ అయ్యంగార్, పొన్నై పిళ్ళై వంటి విధ్వాంసుల కృతులతోనూ, అన్నమాచార్య కీర్యనలు, క్షేత్రయ్య పదాలు, నారాయణ తీర్థులవారి తరంగాలు సాంప్రదాయ శైలిలో బోధించారు. విజయవాడ కేంద్ర కార్యక్రమాలలో ప్రసిద్ధి చెందిన "భక్తిరంజని" కార్యక్రమంలో త్యాగరాజు దివ్యనామ కీర్యనలు, తూము నరసింహదాసు కీర్తనలు, రామదాసు కీర్తనలు, సదాశివ బ్రహ్మేంద్ర కీర్తనలు, కర్ణాటక సంగీతం లోని బాణీని విడువకుండా చక్కని సాంప్రదాయ శైలిలో పాడేవారు.
పెళ్ళాడే బొమ్మ
పెళ్ళాడే బొమ్మ ఊర్వశి మూవీస్ వారి 1976లో విడుదలైన తెలుగు సినిమా. ఈ సినిమాలో రంగనాథ్, భారతి నటించారు.
రంగనాథ్,భారతి,నాగభూషణం,ప్రభాకర రెడ్డి,అల్లు రామలింగయ్య
సంతోష్ మహాదిక్
కర్నల్ సంతోష్ మహాదిక్ 41-రాష్ట్రీయ రైఫిల్స్‌లో కమాండింగ్ అధికారిగా ఉండేవారు. భారత్-పాక్ సరిహద్దుల్లో ఉగ్రవాదులతో జరిగిన బీకర పోరులో భారత మిలిటరీ కల్నల్ సంతోష్ మహాదిక్ అమరుడైనాడు. సంతోష్ ఉగ్రవాదులు ఉన్నారనే అనుమానంతో వారిని పట్టుకునేందుకు బృందంతో కలిసి వెళ్లారు. ఉగ్రవాదులతో జరిపిన కాల్పుల్లో సంతోష్ త్రీవంగా గాయపడగా.ఆస్పత్రిలో చికిత్స పొందుతూ నవంబరు 17 2015 న మృతిచెందారు.
ఆయన సొంత రాష్ట్రం మహారాష్ట్ర సతరాలోని సైనిక స్కూల్‌లో చదవి ఆర్మీలో చేరారు. 38 ఏళ్ల సంతోష్‌ మహాదిక్‌ ఆర్మీ కమాండింగ్‌ అధికారి. ఈ ఏడాది జరిగిన ఉగ్రవాదుల ఎన్‌కౌంటర్‌లో ఆర్మీ కమాండింగ్‌ స్థాయి అధికారి చనిపోవడం ఇది రెండోసారి. విశిష్ఠమైన పారా స్పెషల్ ఫోర్సెస్ అధికారి అయిన కల్నల్ సంతోహ్ మహదిక్ ఉగ్రవాదులకు వ్యతిరేకంగా ఎన్నో ఆపరేషన్లను విజయవంతంగా నిర్వహించారు. జమ్ముకశ్మీర్‌లోనూ, ఈశాన్య రాష్ట్రాల్లోనూ ఉగ్రవాదులు దాగున్న ప్రదేశాల్లోకి వెళ్లి ఆపరేషన్లు నిర్వహించిన సాహసం ఆయనది. 2003లో ఈశాన్య భారతంలో నిర్వహించిన ఆపరేషన్ రినోకు గాను ఆయనకు సేనా శౌర్య పతకం లభించింది. కల్నల్‌ గా పదోన్నతి పొందిన తర్వాత కూడా ఆయన సాహసోపేత ఆపరేషన్లను ఆపలేదు. జమ్ముకశ్మీర్‌లో తిరుగుబాటుదారులను అణచివేసేందుకు ఆర్మీ ప్రత్యేకంగా చేపట్టిన ఆపరేషన్‌లో భాగమైన రాష్ట్రీయా రైఫిల్స్ బెటాలియన్‌కు ఆయన నేతృత్వం వహించారు.
ఎల్‌వోసీ దాటి వచ్చిన ఉగ్రవాదుల తరుముతూ వెళ్లిన దళానికి నేతృత్వం వహించిన కల్నల్ మహాదిక్‌ ఉగ్రవాదులతో ఎన్‌కౌంటర్‌లో వీరమరణం పొందారు.
మహాదిక్‌కు భార్య సరస్వతి, 11 ఏళ్ల కూతురు, ఐదేళ్ల కొడుకు ఉన్నారు.
ఫౌంటైన్
ఫౌంటైన్ (Fountain) అనేది నిర్మాణశైలి యొక్క ఒక భాగం, ఇందు యందున్న బేసిన్ లేక జెట్‌లలోకి నీటి ధారపోతలుంటాయి, ఇది గాలిలోకి మంచినీటిని విరజిమ్ముతుంది మరియు అలంకారప్రాయంగా ఉంటాయి. ఫౌంటైన్లు నిజానికి పూర్తిగా ప్రయోజనకరమైనవే, చలమలకు లేదా కాలువలకు అనుసంధానించబడి ఉంటాయి మరియు నగర, పట్టణ మరియు గ్రామ నివాసితులకు త్ర్రాగునీటిని మరియు స్నానాలకు, బట్టలు ఉతుక్కోవటానికి, అంట్లు తోముకోవడానికి నీటిని అందిస్తాయి. 19వ శతాబ్దం వరకు అత్యధిక ఫౌంటైన్లు గురుత్వాకర్షణ ద్వారా నిర్వహించబడేవి, మరియు గాలిలోకి నీరు ఎగసిపడేలా లేదా విరజిమ్మేలా చేయడానికి జలాశయం లేదా కాలువ వంటి నీటి వనరులు ఫౌంటైన్ కంటే ఎత్తుగా ఉండవలసిన అవసరం ఉండేది. అదనంగా త్రాగునీటిని అందించేలా చేయడంతో పాటు ఫౌంటైన్లను అలంకరణ కోసం మరియు ఉల్లాసానికి వాటి నిర్మాణకర్తలు ఉపయోగించేవారు. రోమన్ ఫౌంటైన్లు జంతువుల లేదా నాయకుల కాంస్య లేదా రాతి విగ్రహాలతో అలంకరించబడ్డాయి. మధ్యయుగాలలో మూరిష్ మరియు ముస్లిం తోట డిజైనర్లు ఉద్యానవనాల మెరుగులగా ఫౌంటైన్లను ఉపయోగించారు. ఫ్రాన్స్ రాజు లూయిస్ XIV ప్రకృతిపై తన శక్తిని ప్రదర్శించేందుకు వేర్సైల్లెస్ యొక్క గార్డెన్స్ లో ఫౌంటైన్లు ఉపయోగించారు. 19 వ శతాబ్దం చివరినాటికి త్రాగునీటి ప్రధాన మూలాలు ఇంటి లోపలి ప్లంబింగ్ గా మారిపోయాయి, పట్టణ ఫౌంటైన్లు పూర్తిగా అలంకారప్రాయమయ్యాయి.
కొద్దిమొత్తంలో ఉన్న అదే నీటిని మళ్ళీ మళ్ళీ రంపించడానికి మరియు బలంగా గాలిలోకి పైకి విరజిమ్మించడానికి గురుత్వాకర్షణ మరియు వాలు ద్వారా నడిచే ఫౌంటైన్ల స్థానంలో మెకానికల్ పంపులు వచ్చాయి. 1951 లో నిర్మించిన జెనివా సరస్సులోని జెట్ డి'యూ నీటిని గాలిలోకి 140 మీటర్ల (460 అడుగులు) పైకి చిమ్ముతుంది. ప్రపంచంలో అత్యంత ఎత్తైన ఫౌంటెన్ వంటి కింగ్ ఫాహ్డ్స్ ఫౌంటైన్ సౌదీ అరేబియాలోని జెడ్డాలో ఉంది, ఇది ఎర్ర సముద్రం పైన నీటిని 260 మీటర్లు (850 అడుగులు) చిమ్ముతుంది.
ఫౌంటైన్లు ఇప్పుడు నగరాలలోని పార్కులలో మరియు కూడళ్లలో అలంకరణగా ఉపయోగిస్తున్నారు. కార్యక్రమాలలో అతిథుల గౌరవార్థానికి ఉల్లాసం కోసం మరియు వినోదం కోసం తాత్కాలిక ఫౌంటైన్లను ఏర్పాటుచేస్తున్నారు. నగరాలలోని ఫౌంటైన్లు వేసవిలో చల్లదనానిస్తున్నాయి. సంగీత ఫౌంటైన్లు సంగీతానికి మరియు రంగుల కాంతులకు అనుగుణంగా నీటిని నర్తింపచేస్తాయి, ఈ సంగీత ఫౌంటైన్లు కంప్యూటర్ చే నియంత్రించబడతాయి.
మల్లంపల్లి ఉమామహేశ్వర రావు
మల్లంపల్లి ఉమామహేశ్వర రావు తెలుగులో ఆలిండియా రేడియోలో మొట్టమొదటి వ్యాఖ్యానకర్త. ఈయన "రేడియో తాతయ్య" సుపరిచితుడు. ఈయన ప్రముఖ సాహిత్యకారుడు మల్లంపల్లి సోమశేఖర శర్మ సోదరుడు.
ఆయన సోదరుడు మల్లంపల్లి సోమశేఖర శర్మ తో కలసి తన 12వ యేట రాజమండ్రికి వచ్చారు. రాజమండ్రిలో కొంతకాలం ఉన్నారు. తరువాత ఆయన అన్నయ్య మద్రాసు వచ్చి ఆంధ్రపత్రిక లో కొంతకాలం ఎడిటర్ గానూ, భారతి పత్రికలో కూడా పనిచేసారు. ఆయనతో పాటు మద్రాసు వచ్చారాయన. ఆయన అనౌన్సరుగా రేడియోలో పనిచేయడమే కాకుండా రేడియో నాటకాలలో కూడా వివిధ పాత్రలను నిర్వహించారు. ఆయన 40 సంవత్సరాల పాటు "ఉమ" అన్న పేరుతో సౌండ్ ట్రాక్ లు చేసేవారు. సినిమాను మొత్తం రికార్డింగ్ చేసి సంక్షిప్త కథగా మార్చేవారాయన.
ఆయన మద్రాసు రేడియో కేంద్రం అధికారికంగా మొదలుకాక ముందు నుంచే ఆయన అక్కడ ప్రసారాలకు అవసరమయిన రచనలకు ప్రతులు రాసే ఉద్యోగం చేసారు. రేడియో కేంద్రం పనిచేయడం మొదలు పెట్టేసరికి ఆయన్నే అనౌన్సర్ గా పనిచేయమన్నారు. ఆ విధంగా ఆకాశవాణి మద్రాసు కేంద్రంలో తొలి అనౌన్స్ మెంట్ చేసిన ఘనత మల్లంపల్లి వారి ఖాతాలో చేరిపోయింది. ఆయన 1977 మే 31 వ తేదీన ఉద్యోగ విరమణ చేశారు. రేడియో మొదటి రోజుల్లో ఆచంట జానకిరామ్ గారు నాటకాలు రూపొందించేవారు. రాత్రి తొమ్మిదిన్నర నుంచి పదిన్నర దాకా నాటకం ప్రసారమయితే ఆ తర్వాత నాటకంలో పాల్గొన్నవాళ్లు, తక్కిన ఉద్యోగులు అందరు ఆరుబయట ఆయన ఏర్పాటు చేసిన విందు భోజనం చేసికానీ కదిలే వీలు వుండేది కాదు. ఆ విందు ఖర్చులన్నీ ఆయనే భరించేవాడు.
1942 లో యుద్ధం వచ్చినపుడు జపాన్ వారు మద్రాసు స్టేషనుపై బాంబింగ్ చేస్తారనే పెద్ద వదంతి వచ్చింది. అపుడు రేడియో కేంద్రంలోని షార్టు వేవ్ ట్రాన్స్ మీటరును డిస్‌మాంటిల్ చేసి ఢిల్లీకి పంపించింది ప్రభుత్వం. దానితో పాటు ఆయనను కూడా ఢిల్లీకి పంపించారు. ఆయన ఢిల్లోలో సంవత్సరం 6 నెలలు ఉన్నారు. ఆ కాలంలో ఆయన ఢిల్లోలో తిమార్ పూర్ వద్ద (యమునానది ఒడ్దున) ఒక ఎనౌన్సర్ తో కలసి నివసించేవారు. ఆ కాలంలో ఆయనకు రూ.150 జీతం వచ్చేది. అక్కడ ఆయనకు మలేరియా వచ్చింది. ఆయన బదిలీ కోసం అభ్యర్థిస్తే ఎస్. గోపాలం గారు వేరొకరికి శిక్షణ ఇస్తే బదిలీ చేస్తానని చెప్పారు. వేరొకరికి శిక్షణ యిచ్చారాయన. అయినా బదిలీ కాకపోయేసరికి సెలపువై మద్రాసు వచ్చేసారు. ఆ కారణంగా ఉద్యోగం నుంచి తొలగించారు. కానీ ఆయన అవసరాన్ని గుర్తించి మరల ఉద్యోగంలోనికి తీసుకున్నారు. అప్పటి నుండి 1977 మే 31 న పదవీ విరమణ జరిగే వరకు ఉద్యోగ ప్రస్థానాన్ని కొనసాగించారు.
బాలగురుమూర్తిగారు కార్యక్రమ నిర్వాహకులుగా వున్నప్పుడు పిల్లల కార్యక్రమానికి ఒక పాత్ర కావలసి వచ్చింది. అందుబాటులో ఓ పాత్ర దొరకక ఆయన ఉమామహేశ్వరరావుగారిని గొంతు మార్చి ప్రయత్నించమని చెప్పారు. అట్లా ఆయన తాతయ్య అవతారం ఎత్తారు. తాతయ్యగా చాలా ప్రఖ్యాతి సంపాదించారు. రేడియో స్టేషన్ కు వచ్చిన వాళ్లు తాతయ్యను చూపమని ఆయననే కోరేవాళ్ళు. మరికొందరు అయనే తాతయ్య అంటే నమ్మలేక పోయేవాళ్ళు.